Programul Regional Nord-Est 2021-2027

**GHIDUL SOLICITANTULUI DE FINANȚARE**

Dezvoltarea infrastructurii educaționale pentru învățământul timpuriu (antepreșcolar și preșcolar), primar, gimnazial, liceal, învățământul profesional, inclusiv dual



**Prioritatea P6**

NORD-EST – O REGIUNE EDUCATĂ

**Obiectiv Specific**

Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online

**APEL**

destinat MUNICIPIILOR REȘEDINȚĂ DE JUDEȚ/MUNICIPIILOR

PR/NE/2023/6/RSO4.2/1/INVATAMANT MRJ+M

Versiunea 2



**CUPRINS**

[1 Preambul, abrevieri și glosar 5](#_Toc139523812)

[1.1 Preambul 5](#_Toc139523813)

[1.2 Abrevieri 6](#_Toc139523814)

[1.3 Glosar 6](#_Toc139523815)

[2 Elemente de context 8](#_Toc139523816)

[2.1 Informații generale despre program 8](#_Toc139523817)

[2.2 Prioritatea/Fond/Obiectiv de politică/Obiectiv specific 8](#_Toc139523818)

[2.3 Reglementări europene și naționale, cadrul strategic, documente programatice aplicabile 9](#_Toc139523819)

[3 Aspecte specifice apelului de proiecte 11](#_Toc139523820)

[3.1 Tipul de apel 11](#_Toc139523821)

[3.2 Forma de sprijin (granturi; instrumentele financiare; premii) 12](#_Toc139523822)

[3.3 Bugetul alocat apelului de proiecte 12](#_Toc139523823)

[3.4 Rata de cofinanțare 13](#_Toc139523824)

[3.5 Zona/Zonele geografică(e) vizată(e) de apelul de proiecte 13](#_Toc139523825)

[3.6 Acțiuni sprijinite în cadrul apelului 13](#_Toc139523826)

[3.7 Grup-țintă vizat de apelul de proiecte 14](#_Toc139523827)

[3.8 Indicatori 14](#_Toc139523828)

[3.9 Rezultatele așteptate 15](#_Toc139523829)

[3.10 Operațiune de importanță strategică 15](#_Toc139523830)

[3.11 Investiții teritoriale integrate 16](#_Toc139523831)

[3.12 Dezvoltare locală plasată sub responsabilitatea comunității 16](#_Toc139523832)

[3.13 Reguli privind ajutorul de stat 16](#_Toc139523833)

[3.14 Reguli privind instrumentele financiare 17](#_Toc139523834)

[3.15 Acțiuni interregionale, transfrontaliere și transnaționale 17](#_Toc139523835)

[3.16 Principii orizontale 17](#_Toc139523836)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 18](#_Toc139523837)

[3.18 Caracterul durabil al proiectului 19](#_Toc139523838)

[3.19 Acțiuni menite să garanteze egalitatea de șanse, de gen, incluziunea și nediscriminarea 19](#_Toc139523839)

[3.20 Teme secundare 20](#_Toc139523840)

[3.21 Informarea și vizibilitatea sprijinului din fonduri 20](#_Toc139523841)

[4 Informații administrative despre apelul de proiecte 21](#_Toc139523842)

[4.1 Data deschiderii apelului de proiecte: ........ 21](#_Toc139523843)

[4.2 Perioada de pregătire a proiectelor 21](#_Toc139523844)

[4.3 Perioada de depunere a proiectelor 21](#_Toc139523845)

[4.4 Modalitatea de depunere a proiectelor 21](#_Toc139523846)

[5 Condiții de eligibilitate 23](#_Toc139523847)

[5.1 Eligibilitatea solicitanților și partenerilor 23](#_Toc139523848)

[5.2 Eligibilitatea activităților 26](#_Toc139523849)

[5.3 Eligibilitatea cheltuielilor 30](#_Toc139523850)

[5.4 Valoarea minimă și maximă eligibilă/nerambursabilă a unui proiect 34](#_Toc139523851)

[5.5 Cuantumul cofinanțării acordate 35](#_Toc139523852)

[5.6 Durata proiectului 35](#_Toc139523853)

[5.7 Alte cerințe de eligibilitate a proiectului 35](#_Toc139523854)

[6 Indicatori de etapă 37](#_Toc139523855)

[7 Completarea și depunerea cererilor de finanțare 38](#_Toc139523856)

[7.1 Completarea formularului cererii 38](#_Toc139523857)

[7.2 Limba utilizată în completarea cererii de finanțare 38](#_Toc139523858)

[7.3 Metodologia de justificare și detaliere a bugetului cererii de finanțare 38](#_Toc139523859)

[7.4 Anexe și documente obligatorii la depunerea cererii 39](#_Toc139523860)

[7.5 Aspecte administrative privind depunerea cererii de finanțare 42](#_Toc139523861)

[7.6 Anexele și documente obligatorii la momentul contractării 42](#_Toc139523862)

[7.7 Renunțarea la cererea de finanțare 46](#_Toc139523863)

[8 Procesul de evaluare, selecție și contractare a proiectelor 46](#_Toc139523864)

[8.1 Principalele etape ale procesului de evaluare, selecție și contractare 46](#_Toc139523865)

[8.2 Conformitate administrativă — Declarația unică 47](#_Toc139523866)

[8.3 Etapa de evaluare preliminară — dacă este cazul (specific pentru intervențiile FSE+) 47](#_Toc139523867)

[8.4 Evaluarea tehnică și financiară. Criterii de evaluare tehnică și financiară 47](#_Toc139523868)

[8.5 Aplicarea pragului de calitate 48](#_Toc139523869)

[8.6 Aplicarea pragului de excelență 48](#_Toc139523870)

[8.7 Notificarea rezultatului evaluării tehnice și financiare 48](#_Toc139523871)

[8.8 Contestații 48](#_Toc139523872)

[8.9 Contractarea proiectelor 49](#_Toc139523873)

[9 Aspecte privind conflictul de intere...............................................................................................................................51](#_Toc139523874)

[10 Aspecte privind prelucrarea datelor cu caracter personal 52](#_Toc139523875)

[11 Aspecte privind monitorizarea tehnică și rapoartele de progres 52](#_Toc139523876)

[11.1 Rapoartele de progres 52](#_Toc139523877)

[11.2 Vizitele de monitorizare 52](#_Toc139523878)

[11.3 Mecanismul specific indicatorilor de etapă. Planul de monitorizare 53](#_Toc139523879)

[12 Aspecte privind managementul financiar 54](#_Toc139523880)

[12.1 Mecanismul cererilor de prefinanțare 54](#_Toc139523881)

[12.2 Mecanismul cererilor de plată 56](#_Toc139523882)

[12.3 Mecanismul cererilor de rambursare 57](#_Toc139523883)

[12.4 Graficul cererilor de prefinanțare/plată/rambursare 58](#_Toc139523884)

[12.5 Vizitele la fața locului 58](#_Toc139523885)

[13 Modificarea ghidului solicitantului 60](#_Toc139523886)

[13.1 Aspectele care pot face obiectul modificărilor prevederilor ghidului solicitantului 60](#_Toc139523887)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 60](#_Toc139523888)

[14 Anexe 60](#_Toc139523889)

# **Preambul, abrevieri și glosar**

## **Preambul**

Acest document se aplică apelului de proiecte cu numărul PR/NE/2023/6/RSO4.2/1/INVATAMANT MRJ+M, Prioritatea 6 Nord-Est O regiune educată, Obiectiv Specific: *Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online*, în cadrul Programului Regional Nord-Est 2021-2027.

Apelurile de proiecte se lansează prin aplicația electronică MySMIS2021/SMIS2021+.

Interpretarea informațiilor incluse în documentația de finanțare se realizează sistematic, în conformitate cu prevederile prezentului document, respectiv a *Ghidului Solicitantului – Condiții specifice de accesare a fondurilor în cadrul apelului de proiecte* PR/NE/2023/6/RSO4.2/1/INVATAMANT MRJ+M *cu modificările și completările ulterioare,* aprobat și publicat pe site-ul <https://regionordest.ro/prioritatea-6/invatamant-prescolar-scolar-liceal-mrj-si-municipii/>.

Prezentul document se adresează tuturor potențialilor solicitanți pentru apelul de proiecte mai sus menționat, cu precizarea că la acesta se adaugă și prevederile Documentului-Cadru de Implementare a Dezvoltării Urbane, cu modificările și completările ulterioare, doar în secțiunile în care se specifică acest lucru.

Aspectele cuprinse în acest document ce derivă din Programul Regional Nord-Est 2021-2027 și modul său de implementare, vor fi interpretate de către Autoritatea de Management pentru Programul Regional Nord-Est curespectarea legislației în vigoare și folosind metoda de interpretare sistematică.

Acest document prevalează asupra extraselor din ghid incluse în MySMIS2021/SMIS2021+.

Vă recomandăm ca:

* înainte de a începe completarea cererii de finanțare să vă asigurați că ați parcurs toate informațiile prezentate în acest document, și prevederile legislației naționale și comunitare specifice și să vă asigurați că ați înțeles toate aspectele legate de specificul intervențiilor finanțate*.*
* până la data limită de depunere cererilor de finanțare în cadrul prezentului apel de proiecte, să consultați periodic pagina de internet <https://regionordest.ro/> pentru a urmări eventualele modificări ale condițiilor generale și/sau specifice, precum și alte comunicări/clarificări pentru accesarea fondurilor în cadrul Programului Regional Nord-Est 2021-2027.

Pentru a facilita procesul de completare și transmitere a cererilor de finanțare, la sediul Agenției pentru Dezvoltare Regională Nord-Est (ADR Nord-Est) funcționează un Birou Regional de Informare, unde solicitanții pot fi asistați, în mod gratuit, în clarificarea unor aspecte legate de completarea și pregătirea acestora. Solicitanții de finanțare pot formula solicitări de clarificări în ceea ce privește datele/informațiile cuprinse în prezentul ghid, inclusiv anexele acestuia, pe întreaga durată a apelului de proiecte, începând cu data deschiderii apelului până la data închiderii acestuia, astfel:

- La sediul Biroului Regional de Informare din Piatra Neamț, str. Lt. Drăghescu, nr. 9

- Prin telefon, apelând numărul 0233224167

- Prin email, la adresa [info@adrnordest.ro](mailto:info@adrnordest.ro). Termenul de răspuns la solicitările electronice este de 10 zile lucrătoare de la data transmiterii solicitării.

Întrebările frecvente și răspunsurile la acestea vor fi publicate periodic pe pagina web a programului <https://regionordest.ro/intrebari-frecvente/>.

## **Abrevieri**

|  |  |  |
| --- | --- | --- |
| Nr. crt. | Abreviere | Explicație |
| 1. | ADR Nord-Est | Agenția pentru Dezvoltare Regională Nord-Est |
| 2. | AM PR Nord-Est | Autoritatea de Management pentru Programul Regional Nord-Est |
| 3. | DNSH | Principiul „a nu prejudicia în mod semnificativ” (Do No Significant Harm) |
| 4. | FEDR | Fondul European pentru Dezvoltare Regională |
| 5. | JOUE | Jurnalul Oficial al Uniunii Europene |
| 6. | PT | Proiect tehnic de execuție |

## **Glosar**

|  |  |  |
| --- | --- | --- |
| Nr.  crt. | Termen | Definiție |
| 1. | Achiziții publice verzi | Achiziționarea de bunuri, servicii și lucrări cu un impact de mediu redus de-a lungul întregului ciclu de viață al acestora, față de alte bunuri, servicii și lucrări cu aceeași funcție principală. |
| 2. | Activitate de bază în cadrul unui proiect | Activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:  (i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul Solicitantului;  (iii nu face parte din activitățile conexe, așa cum sunt acestea definite în Ghidul Solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului. |
| 3. | Apel de proiecte | Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului. |
| 4. | Cerere de finanțare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+ . |
| 5. | Dată lansare apel de proiecte | Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management. |
| 6. | Declarație unică a solicitantului/ partenerului/liderului de parteneriat | Declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării |
| 7. | Indicatori de etapă | Repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare. |
| 8. | Perioada de implementare a proiectului | Este perioada cuprinsă între data semnării contractului de finanțare (la care se adaugă, dacă este cazul, și perioada de desfășurare a activităților înainte de semnarea contractului de finanțare, conform regulilor de eligibilitate a cheltuielilor) și data efectuării ultimei plății de către AM PR Nord-Est sau data ultimei zile din perioada de implementare a proiectului stabilită prin contract, oricare dintre ele are loc mai întâi. |
| 9. | Perioada de durabilitate a proiectului | Este perioada de cinci ani calculată de la efectuarea plății finale în cadrul contractului de finanțare. |
| 10. | Plan de monitorizare a proiectului | Plan inclus în contractul de finanțare, după caz, prin care se stabilesc indicatorii de etapă care se vor monitoriza de către autoritatea de management pe parcursul implementării proiectului, modul de verificare al acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului. |
| 11. | Prag de calitate | Prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile. |
| 12. | Grup vulnerabil | Grupul vulnerabil desemnează persoane sau familii care sunt în risc de a-și pierde capacitatea de satisfacere a nevoilor zilnice de trai din cauza unor situații de boală, dizabilitate, sărăcie, dependență de droguri sau de alcool ori a altor situații care conduc la vulnerabilitate economică și socială. |
| 13. | Școala incluzivă | O școală prietenoasă și democratică, ce valorifică diversitatea culturală, o școală în care toți copiii sunt respectați și integrați fără discriminare și fără excludere generată de originea etnică, deficiențele fizice sau mentale, originea culturală sau socio-economică, limba maternă. |

# **Elemente de context**

## **Informații generale despre program**

Programul Regional pentru Regiunea Nord-Est 2021-2027 este un document strategic de programare care acoperă domeniile: specializare inteligenta si inovare, IMM-uri, digitalizare, eficienta energetica, dezvoltare urbana, mobilitate si conectivitate, protecția naturii si a biodiversității, **infrastructura educațională**, turism si cultura/patrimoniu cultural.

Programul Regional Nord-Est este unul dintre programele aferente Acordului de parteneriat nr. 2021RO16FFPA001, prin care se pot accesa fondurile europene structurale de investiții provenite din Fondul European pentru Dezvoltare Regională (FEDR). Programul a fost aprobat prin decizia Comisiei Europene nr. C(2022) 7637 din 21.10.2022.

## **Prioritatea/Fond/Obiectiv de politică/Obiectiv specific**

**Fondul european de dezvoltare regională** – FEDR;

**Obiectivul de Politica 4** - O Europă mai socială și mai favorabilă incluziunii, prin implementarea Pilonului european al drepturilor sociale[[1]](#footnote-2);

**Obiectivul specific RSO4.2** - Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online.

**Prioritatea P6** - Nord-Est – O regiune educată;

## **Reglementări europene și naționale, cadrul strategic, documente programatice aplicabile**

*Reglementări europene:*

* Regulamentul (UE) 1058/2021 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Regulamentul (UE) 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Comunicare a Comisiei C(2021) 1054 final din 12 februarie 2021. Orientări tehnice privind aplicarea principiului de ”a nu prejudicial în mod semnificativ” în temeiul Regulamentului privind Mecanismul de redresare și reziliență;
* Carta drepturilor fundamentale a Uniunii Europene (2016/C 202/02);
* Directiva (UE) 54/2006 a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă;
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU;
* Comunicarea Comisiei C(2021) 373/1 16 septembrie 2021. Orientări tehnice referitoare la imunizarea infrastructurii la schimbările climatice în perioada 2021-2027;
* Regulamentul (UE) 852/2020 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088;
* Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* Comunicarea Comisiei Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01);

*Reglementări naționale:*

* Ordonanță de Urgență 88/2022, pentru modificarea și completarea unor acte normative în vederea gestionării fondurilor europene nerambursabile destinate dezvoltării regionale;
* Ordonanță de Urgență nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora cu modificările și completările ulterioare;
* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;• Ordonanța de Urgență nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare;
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu modificările și completările ulterioare;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 873/06.07.2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2021-2027;
* Legea nr. 202/2002 privind egalitatea de șanse între femei și bărbați, cu modificările și completările ulterioare;
* Legea cadastrului și a publicității imobiliare nr. 7 din 13 martie 1996 (republicată);
* Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare;
* Ordonanța nr. 137/2000 privind prevenirea și sancționarea tuturor formelor de discriminare;
* Ordinul Ministerului Educației nr. 6134/2016 privind interzicerea segregării școlare în unitățile de învățământ preuniversitar și Ordinul nr. 5633/2019 pentru aprobarea metodologiei de monitorizare a segregării școlare în învățământul preuniversitar;
* Legea nr. 1/2011 a educației naționale, cu modificările și completările ulterioare;
* Legea nr. 198/2023 învățământului preuniversitar;
* Ordin nr. 16/05.01.2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022) (nZEB[[2]](#footnote-3));
* Legea nr. 98 din 19 mai 2016 privind achizițiile publice;
* Legea nr. 69 din 25 aprilie 2016 privind achizițiile publice verzi;
* Ordinul nr. 1.068/1.652/2018 pentru aprobarea Ghidului de achiziții publice verzi care cuprinde cerințele minime privind protecția mediului pentru anumite grupe de produse și servicii ce se solicită la nivelul caietelor de sarcini;
* Hotărârea Guvernului nr. 1/2018 din 10 ianuarie 2018 pentru aprobarea condițiilor generale și specifice pentru anumite categorii de contracte de achiziție aferente obiectivelor de investiții finanțate din fonduri publice;
* Legea nr. 246 din 20 iulie 2022 privind zonele metropolitane, precum și pentru modificarea și completarea unor acte normative;
* Legea nr. 211 din 15 noiembrie 2011 privind regimul deșeurilor
* Ordonanță de urgență nr. 23/12.04.2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027;
* O.M.E. nr. 4143/29.06.2022 pentru aprobarea Standardelor privind materialele de predare-învățare în educația timpurie și a Normativului de dotare minimală pentru serviciile de educație timpurie a copiilor de la naștere la 6 ani
* O.M.E. nr. 4144/29.06.2022 privind aprobarea Normativului de dotare minimală pentru învățământul primar
* O.M.E. nr. 4142/29.06.2022 privind aprobarea normativului de dotare minimală pentru clasele V-VII
* O.M.E. nr. 3497/30.03.2022 pentru aprobarea standardelor de echipare a unităților de învățământ preuniversitar cu echipamente tehnologic
* O.M.S nr. 1456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor
* O.M.S nr. 119/2014 pentru aprobarea Normelor de igienă și sănătate publică privind mediul de viață al populației
* Hotărârea Guvernului nr. 907/2016, cu modificările și completările ulterioare
* Normativ NP 022-2021 privind construcțiile pentru creșe aprobat prin Ordinul 749 din 02 iunie 2021
* Normativ NP 011-1997 privind proiectarea, realizarea și exploatarea construcțiilor pentru grădinițe de copii aprobat prin OMLPAT nr. 5/N/22.01.1997
* Normativ privind proiectarea, realizarea și exploatarea construcțiilor pentru școli și licee - Indicativ NP 010-2022, anexă la OMDLPA nr. 1203/2022.
* Normativ privind adaptarea clădirilor civile și spațiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000
* Normativ privind proiectarea sălilor de sport (unitatea funcțională de baza) din punct de vedere al cerințelor Legii nr. 10/1995, indicativ NP-065-02
* Programul Regional Nord-Est 2021-2027;
* Planul de Dezvoltare Regională Nord-Est 2021-2027;
* Planul Regional de Acțiune pentru Învățământ 2016-2025
* Strategia privind reducerea părăsirii timpurii a școlii;
* Strategia privind digitalizarea Educației din România;
* Strategia pentru Modernizarea Infrastructurii Educaționale 2018-2023;
* Strategia națională pentru dezvoltarea durabilă a României 2030;

# **Aspecte specifice apelului de proiecte**

## **Tipul de apel**

Prin prezentul Ghid se lansează apelul de proiecte PR/NE/2023/6/RSO4.2/1/INVATAMANT MRJ+M de tip necompetitiv cu depunere continuă a documentațiilor de finanțare, cu termen de închidere a apelului.

Acest apel se adresează municipiilor, municipiilor reședință de județ și zonelor urbane funcționale/metropolitane aferente acestora, din Regiunea de Dezvoltare Nord-Est, prezentate în Anexa la Legea nr. 315/2004 privind dezvoltarea regională în România, respectiv din județele Bacău, Botoșani, Iași, Neamț, Suceava și Vaslui.

## **Forma de sprijin (granturi; instrumentele financiare; premii)**

Forma de sprijin acordat în cadrul apelului de proiecte aferent acestui apel o reprezintă grantul nerambursabil, în conformitate cu prevederile PR Nord-Est și a regulamentelor UE 1060/2021 și 1046/2018.

## **Bugetul alocat apelului de proiecte**

Alocarea financiară aferentă acestui apel de proiecte este 83.860.026 euro (FEDR + contribuția națională), din care 54.509.017 euro (65%) din FEDR și 29.351.009 euro (35%) contribuție națională (buget de stat + buget local).

|  |  |
| --- | --- |
| VALORI ORIENTATIVE ALOCARI MUNICIPII REȘEDINȚĂ DE JUDEȚ  euro (FEDR + contribuția națională) | |
| Mun. Bacău | 10.632.820 |
| Mun. Botoșani | 7.803.561 |
| Mun. Iași | 17.585.828 |
| Mun. Piatra Neamț | 7.536.999 |
| Mun. Suceava | 8.025.691 |
| Mun. Vaslui | 8.337.337 |
| Total MRJ | 59.922.236 |

|  |  |
| --- | --- |
| VALORI ORIENTATIVE ALOCARI MUNICIPII  euro (FEDR + contribuția națională) | |
| Mun. Moinești | 1.630.600 |
| Mun. Onești | 2.588.950 |
| Mun. Dorohoi | 1.861.139 |
| Mun. Pașcani | 2.413.299 |
| Mun. Roman | 3.264.019 |
| Mun. Câmpulung Moldovenesc | 1.509.401 |
| Mun. Fălticeni | 1.889.438 |
| Mun. Rădăuți | 2.052.067 |
| Mun. Vatra Dornei | 1.360.230 |
| Mun. Bârlad | 3.292.391 |
| Mun. Huși | 2.076.256 |
| Total municipii | 23.937.790 |

Pentru transformarea din euro în lei a alocării în aplicația MySMIS2021/SMIS2021+ este utilizat cursul inforeuro din luna publicării ghidului, respectiv luna octombrie 2023 - 1 euro= 4,9754 lei.

**⚠ Atenție!!!**

* *Alocarea menționată mai sus poate fi diminuată în scopul finanțării proiectelor etapizate în conformitate cu legislația[[3]](#footnote-4) în vigoare privind închiderea Programelor Operaționale Regionale 2014-2020.*

## **Rata de cofinanțare**

În cadrul acestui apel de proiecte pentru întocmirea bugetului cererii de finanțare, se vor lua în calcul următoarele rate de cofinanțare:

Rata de cofinanțare acordată prin Fondul European de Dezvoltare Regională este de 65% din valoarea cheltuielilor eligibile ale proiectului, iar rata de cofinanțare din bugetul de stat reprezintă 33% din valoarea cheltuielilor eligibile ale proiectului.

Cofinanțarea din partea solicitantului este de minimum 2% din valoarea cheltuielilor eligibile ale proiectului.

## **Zona/Zonele geografică(e) vizată(e) de apelul de proiecte**

Proiectele finanțate în cadrul acestui apel vor fi implementate în mediul urban și/sau în zona de intervenție definită în cadrul documentelor strategice – SDT/SDL - ale solicitantului de finanțare, din Regiunea Nord-Est.

## **Acțiuni sprijinite în cadrul apelului**

1. Dezvoltarea infrastructurii educaționale pentru învățământul timpuriu (antepreșcolar și preșcolar), primar, gimnazial, liceal filiera teoretica, vocațională, tehnologica, învățământul profesional, inclusiv dual prin: crearea, modernizarea, extinderea, echiparea, dotarea și accesibilizarea acesteia, achiziționarea de mijloace de transport școlar electrice (echipate pentru transportul elevilor cu dizabilități locomotorii), inclusiv stații de încărcare electrică în incinta unității școlare, digitalizarea unităților (platforme digitale de comunicare și schimb de documente, baze de date, biblioteci virtuale, dotări cu infrastructura de proiectare și mapare video, tablete, echipamente IT, software educaționale asociate învățământului on-line, etc.), infrastructura sportiva asociata unităților de învățământ, etc.
2. Ca parte integranta a operațiunilor menționate anterior, pot fi avute în vedere, după caz și următoarele acțiuni:

- măsuri de consolidare structurala în funcție de nivelul de expunere și vulnerabilitate la riscurile identificate, în limita unui procent maxim din bugetul proiectului;

- măsuri de asigurare a accesului copiilor, elevilor cu cerințe educaționale speciale la infrastructura educațională de masă incluziva;

- măsuri de tip FSE+[[4]](#footnote-5) care adresează desegregarea și incluziunea sociala în limita procentului de prevăzut de RDC[[5]](#footnote-6);

Toate investițiile vor fi formulate urmărind maparea nevoilor de investiții și de servicii educaționale, inclusiv la nivel microregional sau local, legate de inegalitățile teritoriale, segregarea spațială și educațională și schimbările demografice. Toate investițiile vor urmări principiile de desegregare și non-discriminare, concentrându-se pe promovarea accesului la servicii educaționale incluzive.

Fiecărei activități sprijinite din cadrul apelului îi corespunde unul sau mai multe din domeniile de intervenție:

* 121. Infrastructuri pentru educația și îngrijirea copiilor preșcolari
* 122. Infrastructuri pentru învățământul primar și secundar
* 124. Infrastructuri pentru educația și formarea profesională și educația adulților
* 082. Material rulant de transport urban curat
* 172. Finanțare încrucișată în cadrul FEDR (sprijin acordat acțiunilor de tip FSE+, necesare pentru implementarea părții FEDR a operațiunii și legate direct de aceasta)

## **Grup-țintă vizat de apelul de proiecte**

Grupul ținta aferent acestui apel de proiecte este reprezentat de: copii, preșcolari, elevi, profesori, părinți, comunitatea locala care utilizează infrastructura de învățământ.

## **Indicatori**

În vederea cuantificării indicatorilor din prezenta secțiune, se va avea in vedere ghidul pentru monitorizarea indicatorilor Programului Regional Nord-Est 2021-2027, care poate fi accesat la următoarea adresa: <https://regionordest.ro/documente-suport/>.

Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanțării proporțional cu gradul de neîndeplinire, în conformitate cu prevederile Ordonanța de Urgență a Guvernului nr. 66/2011, cu modificările și completările ulterioare.

Nu se acceptă identificarea și cuantificarea în cererea de finanțare a altor indicatori în afara celor menționați în cadrul acestei secțiuni.

**3.8.1 Indicatori de realizare**

* RCO57 - Capacitatea materialului rulant ecologic pentru transportul public colectiv (pasageri);
* RCO66 - Capacitatea sălilor de clasa din structurile noi sau modernizate de îngrijire a copiilor (Persoane);
* RCO67 - Capacitatea sălilor de clasa din structurile educaționale noi sau modernizate (Persoane);
* RCO74. Populația vizată de proiecte derulate în cadrul strategiilor de dezvoltare teritorială integrată (Persoane);
* RCO75. Strategii pentru dezvoltare teritoriala integrata care beneficiază de sprijin (Contribuții la strategii);

**⚠ Atenție!!!**

* *Indicatorii RCO74 și RCO75 vor fi raportați într-o singura cerere de finanțare, de către un UAT, în PR-Nord-Est 2021-2027.*

**3.8.2 Indicatori de rezultat**

* RCR70 - Număr anual de utilizatori ai structurilor noi sau modernizate de îngrijire a copiilor (Utilizatori/an);
* RCR71 - Numărul anual de utilizatori ai structurilor educaționale noi sau modernizate (Utilizatori/an);
* RSR 7S6 – Utilizatori anuali ai structurilor educaționale de masă noi/modernizate, care aparțin grupurilor vulnerabile (procent din numărul total anual de utilizatori).

**3.8.3 Indicatori suplimentari specifici apelului de proiecte (dacă este cazul)**

Nu se aplică prezentului apel.

## **Rezultatele așteptate**

În cadrul fiecărei cereri de finanțare se vor menționa rezultatele așteptate, aplicabile, ca urmare a realizării investiției, în strânsă corelare cu obiectivul proiectului:

* Numărul total de participanți la procesul educațional în unitatea de infrastructură subiect al proiectului, din care: fete, băieți, persoane aparținând grupurilor vulnerabile;
* Capacitatea sălilor de clasă – obiect al proiectului – aferente fiecărei forme de învățământ: antepreșcolar, preșcolar, primar, gimnazial, secundar, profesional și tehnic (număr copii/elevi).
* Suprafața construită desfășurată/ modernizată/ extinsa a sălilor de clasă – obiect al proiectului – aferente fiecărei forme de învățământ: antepreșcolar, preșcolar, primar, gimnazial, secundar, profesional și tehnic - metri pătrați (mp);
* Numărul mijloacelor de transport electric achiziționate;
* Capacitatea mijloacelor de transport electric achiziționate.

Pentru fiecare rezultat așteptat se va completa “Valoarea la începutul implementării proiectului” și “Valoarea estimată la finalul implementării proiectului”.

**⚠ Atenție!!!**

* *Nu se accepta identificarea și cuantificarea în cadrul cererii de finanțare a altor rezultate așteptate în afara celor menționate mai sus.*

## **Operațiune de importanță strategică**

Nu se aplică prezentului apel.

## **Investiții teritoriale integrate**

Nu se aplică prezentului apel.

## **Dezvoltare locală plasată sub responsabilitatea comunității**

Nu se aplică prezentului apel.

## **Reguli privind ajutorul de stat**

**Activitățile, respectiv investițiile finanțate în cadrul proiectelor din acest apel nu trebuie să intre sub incidența ajutorului de stat.** În situația în care activitățile/investițiile finanțate printr-un proiect sunt susceptibile a intra sub incidența ajutorului de stat, se recomandă solicitanților să adreseze o cerere pentru exprimarea unui punct de vedere autorității naționale competente în domeniul concurenței și al ajutorului de stat.

Dacă în perioada de implementare a proiectului sau în perioada de durabilitate se constată situații care să indice potențiala incidența a regulilor de acordare a ajutorului de stat asupra finanțării, AM PR Nord-Est va acționa conform legislației aplicabile în vigoare.

În acest sens, solicitantul, prin reprezentantul legal va semna Declarația Unică (Anexa 3).

Ajutoarele de stat sunt definite de tratat ca fiind „ajutoarele acordate de state sau prin intermediul resurselor de stat, sub orice formă, care denaturează sau amenință să denatureze concurența prin favorizarea anumitor întreprinderi sau a producerii anumitor bunuri […], în măsura în care acestea afectează schimburile comerciale dintre statele membre” .

Analiza ajutorului de stat trebuie realizată la nivelul proprietarului infrastructurii, a utilizatorului infrastructurii și a executantului lucrărilor.

Elementele de ajutor de stat sunt excluse, ***la nivelul proprietarului și utilizatorului infrastructurii***, atunci când nu sunt îndeplinite cumulativ criteriile anterior menționate.

La ***nivelul proprietarului și utilizatorului infrastructurii***, se consideră că investițiile pentru care se acordă finanțare prin prezentul apel nu implică elemente de ajutor de stat atâta timp cât în clădirile/dotarile vizate de proiecte se desfășoară activităţi ce țin de exercitarea prerogativelor de autoritate publică. Exercitarea prerogativelor de autoritate publică presupune faptul că activitatea respectivă face parte din funcțiile esențiale ale statului sau este legată de acele funcții, prin natura sa, prin obiectivul său și prin normele care se aplică în cazul acesteia. Activitățile care fac parte în mod intrinsec din prerogativele autorității oficiale și care sunt exercitate de stat nu constituie activități economice, cu excepția cazului în care pentru aceste activități au fost introduse mecanisme de piață.

În măsura în care o entitate publică exercită o activitate economică care poate fi separată de exercitarea prerogativelor de autoritate publică, entitatea în cauză funcționează ca o întreprindere, cu privire la activitatea respectivă. În schimb, în cazul în care activitatea economică nu poate fi separată de exercitarea prerogativelor de autoritate publică, activitățile exercitate de entitatea respectivă în ansamblu rămân legate de exercitarea prerogativelor de autoritate publică și, prin urmare, nu se încadrează în noțiunea de întreprindere[[6]](#footnote-7).

Învățământul public organizat în cadrul sistemului național de învățământ finanțat și controlat de stat poate fi considerat o activitate neeconomică. În această privință, Curtea de Justiție a indicat că statul „prin stabilirea și menținerea unui astfel de sistem de învățământ public finanțat în întregime sau în mare parte din fonduri publice și nu de către elevi sau de către părinții lor […] nu intenționa să se angajeze în activități remunerate, ci își îndeplinea misiunea în domeniile social, cultural și educativ față de populație” [[7]](#footnote-8).

Caracterul neeconomic al învățământului public nu este afectat, în principiu, de faptul că elevii sau părinții lor sunt nevoiți uneori să plătească taxe de înscriere sau de studii care contribuie la cheltuielile de funcționare ale sistemului. Astfel de contribuții financiare reprezintă adeseori doar o fracțiune din costurile reale ale serviciului și, prin urmare, pot să nu fie considerate drept o remunerație pentru serviciul furnizat. Prin urmare, acestea nu afectează caracterul neeconomic al unui serviciu de învățământ general finanțat în principal din fonduri publice. Aceste principii pot viza serviciile de învățământ public, cum ar fi formarea profesională, școlile primare și grădinițele publice[[8]](#footnote-9).

La nivelul execuției lucrărilor și dotărilor este înlăturat ajutorul de stat ***la nivelul constructorului și/sau furnizorului de dotări,*** dacă selecția acestora este realizată în baza unei proceduri competitive.

**⚠ Atenție!!!**

* *Stațiile de încărcare electrică pentru mijloace de transport școlar electrice finanțate prin proiect vor fi utilizate exclusiv pentru îndeplinirea activităților corespunzătoare obiectivelor proiectului și nu vor fi exploatate în interes comercial.*

## **Reguli privind instrumentele financiare**

Nu se aplică prezentului apel.

## **Acțiuni interregionale, transfrontaliere și transnaționale**

Intervențiile contribuie la implementarea SUERD, axa "Oameni și Competente", acțiunile fiind complementare cu cele din PRD[[9]](#footnote-10) (completarea modelelor educaționale existente cu exemple de buna practica și modele inovative adresate elevilor care aparțin categoriilor dezavantajate) și sinergice cu acțiunile prevăzute în prioritatea "Dezvoltare sociala transfrontaliera" din Programele Operaționale RO-UA și RO-MD.

## **Principii orizontale**

Conform articolului 9 a Regulamentului (UE) 1060/2021, pe tot parcursul procesului de evaluare, selecție și contractare, pe perioada de implementare si durabilitate a proiectelor, atât solicitanții/beneficiarii cat si AM PR Nord-Est vor aplica, vor verifica și se vor asigura de respectarea principiilor legate de egalitatea de șanse, egalitatea de gen, nediscriminare și accesibilitatea persoanelor cu dizabilități conform legislației naționale și europene în vigoare, în conformitate cu prevederile Cartei drepturilor fundamentale a Uniunii Europene, de principiul dezvoltării durabile și de politica Uniunii în domeniul mediului în conformitate cu articolul 11 și cu articolul 191 alineatul (1) din TFUE, precum și cu principiul de „a nu prejudicia în mod semnificativ” în concordanță cu Regulamentul (UE) 2020/852 al Parlamentului european și al Consiliului.

În îndeplinirea obligațiilor legale, se vor avea în vedere inclusiv prevederile secțiunilor 3.17 și 3.19 din ghidul solicitantului.

## **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

În pregătirea cererilor de finanțare, la depunerea proiectelor, pe parcursul procesului de evaluare, selecție și contractare, precum și pe întreaga durată de implementare, solicitanții de finanțare au obligația de a respecta legislația în vigoare în domeniul protecției mediului, la nivel național și european, inclusiv modificările intervenite pe parcursul procesului de evaluare sau contractare a proiectelor, modificări intervenite ulterior lansării ghidurilor de finanțare.

Solicitantul are obligația de a respecta prevederile Legii nr. 292/2018 privind evaluarea impactului anumitor proiecte publice și private asupra mediului și ale Ordinului nr. 269/2020 privind aprobarea ghidului general aplicabil etapelor procedurii de evaluare a impactului asupra mediului. În urma parcurgerii procedurii de reglementare solicitantul va obține actul de reglementare pentru proiectul ce va fi depus (Decizia etapei de încadrare a proiectului în procedura de evaluare a impactului asupra mediului, sau Clasarea notificării).

Principiul DNSH trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia), care definește noțiunea de „prejudiciere în mod semnificativ” a următoarelor șase obiective de mediu:

* atenuarea schimbărilor climatice ;
* adaptarea la schimbările climatice ;
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.

În vederea respectării principiului DNSH, în formularul Cererii de finanțare, Secțiunea „Principii orizontale – Principiul DNSH” se vor specifica măsurile de atenuare a impactului asupra obiectivului de mediu “Tranziția către o economie circulară”.

Solicitantul va asigura *imunizarea la schimbările climatice a investițiilor în infrastructură care au o durată de viață preconizată de cel puțin cinci ani*, în procesul de pregătire, verificare, implementare și durabilitate a contractului de finanțare. Imunizarea infrastructurii la schimbările climatice reprezintă un proces care integrează măsuri de atenuare a schimbărilor climatice (Neutralitate climatică) și de adaptare (Reziliența la schimbările climatice) la acestea în dezvoltarea proiectelor de infrastructură.

În cererea de finanțare, în secțiunea relevanta, solicitantul va descrie modul în care va asigura imunizarea infrastructurii, prin acțiuni și/sau masuri pe baza metodologiei prevăzute în Comunicarea Comisiei 373/2021 - Orientări tehnice referitoare la imunizarea infrastructurii la schimbările climatice în perioada 2021-2027. Dacă în urma analizei va rezulta necesitatea unor măsuri de atenuare și adaptare, acestea se vor regăsi în proiectul tehnic.

Solicitantul va avea în vedere *Metodologia privind imunizarea la schimbările climatice și respectarea principiului DNSH*, *Anexa 13 DNSH – P6 – Educație* și *Circulara MMAP nr. DGEICPSC 108047/08.08.2023*, disponibile pe pagina web <https://regionordest.ro/documente-suport/>.

Solicitanții sunt încurajați să integreze aspectele de mediu în elaborarea și implementarea proiectelor, prin identificarea de soluții Eco, achiziții publice verzi și responsabile social. Se recomandă utilizarea de materiale de construcții certificate Eco Label. Se recomandă realizarea preponderentă a achizițiilor verzi pentru echipamente și dotări.

Conform Avizului de Mediu nr. 83/23.03.2022 emis de Ministerul Mediului, Apelor și Pădurilor pentru Programul Regional Nord-Est 2021-2027, beneficiarii finanțării prin PR Nord-Est au obligația să urmărească și să respecte aplicarea măsurilor generale, specifice și a celorlalte condiții detaliate în cadrul avizului.

Solicitantul va avea în vedere *Avizul de mediu*, precum și versiunea integrală a *Raportului de Mediu,* disponibile pe pagina web dedicată Programului Regio Nord-Est, secțiunea Documente suport <https://regionordest.ro/documente-suport/>.

## **Caracterul durabil al proiectului**

Caracterul durabil al proiectelor este definit în conformitate cu prevederile art. 65 din Regulamentul (UE) 1060/2021 și se referă la menținerea unei operațiuni constând în investiții în infrastructură sau în investiții productive pe o perioadă de cinci ani de la efectuarea plății finale către beneficiar sau în termenul prevăzut de normele privind ajutoarele de stat, după caz.

Solicitantul, în cazul în care va primi finanțare din PR Nord-Est, trebuie ca pe perioada de durabilitate a proiectului:

a) să nu înceteze activitatea productivă sau să nu o transfere în afara regiunii în care a primit sprijin;

b) să nu realizeze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;

c) să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

În procesul de pregătire, contractare, implementare și valabilitate a contractului de finanțare, solicitantul va respecta legislația națională și comunitară aplicabilă în domeniul dezvoltării durabile, protecției mediului, eficienței energetice, al muncii și al achizițiilor publice.

## **Acțiuni menite să garanteze egalitatea de șanse, de gen, incluziunea și nediscriminarea**

Investițiile vor viza adresarea si combaterea segregării spațiale și educaționale la toate nivelurile de învățământ, concentrându-se pe promovarea accesului la servicii educaționale de masa incluzive, în special pentru grupurile marginalizate: romi, migranți, persoane cu dizabilități și alte nevoi speciale etc. Nu vor fi finanțate investiții care să mențină sau să conducă la segregarea/izolarea grupurilor marginalizate menționate.

Beneficiarii se vor asigura că infrastructura creată, modernizată, consolidată, digitalizată și mijloacele de transport elevi să fie accesibilă/e copiilor, elevilor, profesorilor, părinților, comunității, tuturor categoriilor vulnerabile, asigurându-se măsuri speciale de accesibilizare pentru persoanele cu dizabilități locomotorii, cum ar fi rampe de acces, toalete adaptate, etc.

O serie de posibile măsuri pot viza colectarea de date privind distribuția pe sexe, persoanele cu dizabilități și persoanele care fac parte din grupuri dezavantajate din grupul țintă și din echipa de implementare a proiectului.

Solicitantul/partenerii va/vor declara în cadrul **Declarației unice** că va/vor respecta obligațiile prevăzute în legislația comunitară și națională în domeniul dezvoltării durabile, egalității de șanse, egalității de gen, nediscriminării și accesibilității persoanelor cu dizabilități.

Pentru stabilirea abordării optime în respectarea acestor principii, se recomandă utilizarea:

- Convenției ONU privind drepturile persoanelor cu dizabilități inclusiv a Ghidului privind reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă pentru perioada 2021-2027, realizat de Ministerul Investițiilor și Proiectelor Europene , unde la anexele 3 și 4 este listată legislația relevantă.

- Cartei Drepturilor fundamentale ale Uniunii Europene (2016/C 202/02) inclusiv a Ghidului pentru aplicarea Cartei Drepturilor Fundamentale a UE în implementarea fondurilor europene nerambursabile <https://eur-lex.europa.eu/legal-content/RO/TXT/PDF/?uri=CELEX:12016P/TXT>.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

Informații detaliate despre cadrul strategic, conceptual și prevederile legale de la nivel național și comunitar, se regăsesc în *Ghidul privind integrarea principiilor orizontale în cadrul proiectelor finanțate prin Programul Regional Nord-Est 2021-2027*, disponibil pe pagina web ADR Nord-Est, Documente suport <https://regionordest.ro/documente-suport/>.

## **Teme secundare**

Nu se aplică prezentului apel.

## **Informarea și vizibilitatea sprijinului din fonduri**

Beneficiarii sunt responsabili pentru implementarea activităților de comunicare și vizibilitate în legătură cu asistenta financiară nerambursabilă obținută prin Programul Regional Nord-Est 2021-2027, în conformitate cu cele declarate în cererea de finanțare și cu prevederile art. 50 și Anexei IX din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune.

În realizarea măsurilor de comunicare și vizibilitate, beneficiarii vor avea în vedere prevederile Ghidului de Identitate Vizuală 2021-2027 aprobat prin Ordinul Ministrului Investițiilor și Proiectelor Europene nr. 5744/2023 și a Manualului de Identitate Vizuală pentru Programul Regional Nord-Est 2021-2027 care poate fi accesat la următoarea adresa: <https://regionordest.ro/identitate-vizuala/>.

În cazul în care beneficiarul nu își respectă obligațiile privind asigurarea măsurilor de comunicare și vizibilitate ce îi revin, Autoritatea de Management aplică măsuri, cu luarea în considerare a principiului proporționalității, valoarea nerambursabilă a proiectului fiind redusă cu până la 3%.

# **Informații administrative despre apelul de proiecte**

## **Data deschiderii apelului de proiecte: 26.10.2023**

## **Perioada de pregătire a proiectelor**

Nu se aplică prezentului apel.

## **Perioada de depunere a proiectelor**

**4.3.1 Data și ora pentru începerea depunerii de proiecte: 26.10.2023, ora 10:00;**

**4.3.2 Data și ora închiderii apelului de proiecte: 02.09.2024, ora 10:00.**

## **Modalitatea de depunere a proiectelor**

În cadrul prezentului apel, proiectele și documentele aferente (atât cele de la depunere cât și cele ulterioare) se vor depune exclusiv prin aplicația electronică MySMIS2021/SMIS2021+ disponibilă la adresa web <https://mysmis2021.gov.ro/>.

Data depunerii Cererii de finanțare este considerată data transmiterii aplicației prin sistemul electronic MySMIS2021/SMIS2021+.

Proiectele pot fi depuse doar în perioada menționată în cadrul secțiunii 4.3 a prezentului document.

Cererea de finanțare respinsă într-una din etapele procesului de evaluare și contractare se poate redepune în cadrul aceluiași apel, considerându-se proiect nou depus.

Pentru informarea corectă a potențialilor solicitanți, AM PR Nord-Est va publica lunar situația proiectelor depuse și gradul de acoperire a alocării financiare disponibile.

* Pentru accesarea alocărilor disponibile în cadrul acestei priorități, **municipiile reședință de județ** vor utiliza în mod obligatoriu instrumentul Dezvoltare Urbana Integrata Nord-Est (DUI NE), instrument utilizat de către solicitanți în conformitate cu prevederile *Documentul - cadru de implementare a dezvoltării urbane*, cu modificările și completările ulterioare.

Proiectele trebuie sa facă parte din **Strategiile de Dezvoltare Teritorială** elaborate la nivelul UAT/ZUF[[10]](#footnote-11)/ZM[[11]](#footnote-12), fiind prioritizate la nivel local. Strategiile se vor depune, în vederea verificării, la Serviciul Dezvoltare Urbană din cadrul ADR Nord-Est pentru eliberarea Avizului de Conformitate (**document obligatoriu de obținut anterior depunerii cererii de finanțare**).

Municipiile reședință de județ și municipiile/orașele/comunele din zona funcțională urbana/zona metropolitană, cu care se încheie parteneriate pentru depunerea și implementarea în comun a proiectelor, trebuie sa facă parte din zona de studiu a **Strategiei de Dezvoltare Teritorială**.

Ulterior obținerii Avizului de Conformitate, se vor depune cererile de finanțare împreună cu documentațiile tehnice la faza PT (**inclusiv Autorizația de construire**) și cu toate anexele prevăzute în cadrul prezentului ghid, proiectele parcurgând procesul de evaluare și contractare.

* Pentru accesarea alocărilor disponibile în cadrul acestei priorități, **municipiile (altele decât cele reședință de județ)** nu utilizează instrumentul DUI NE și implicit, depunerea proiectelor nu este condiționată de obținerea Avizului de Conformitate.

Se vor depune cererile de finanțare împreună cu documentațiile tehnice la faza PT (**inclusiv Autorizația de construire**) și cu toate anexele prevăzute în cadrul prezentului ghid, proiectele parcurgând procesul de evaluare și contractare.

Proiectele trebuie sa facă parte dintr-o **Strategie de Dezvoltare Locală/Teritorială** elaborată la nivelul UAT/ZUF/ZM.

Cererea de finanțare depusă prin sistemul MySMIS2021/SMIS2021+, va fi încărcată sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/persoanei împuternicite/liderului de parteneriat.

Documentele anexa depuse prin sistemul MySMIS2021/SMIS2021+, vor fi încărcate prin scanarea documentelor originale în format .pdf, sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul,**.** Se va vedea și secțiunea 7.6 punctul 4.

În cazul proiectelor depuse in parteneriat documentele anexă ale partenerului pot fi încărcate in sistemul MySMIS2021/SMIS2021+ fie de către reprezentantului legal al liderului de parteneriat sau a persoanei împuternicite de către acesta, fie de către reprezentantul legal al partenerului sau a persoanei împuternicite de către acesta.

Documentele anexate vor fi scanate integral, denumite corespunzător, ușor de identificat și lizibile.

# **Condiții de eligibilitate**

Cererea de finanțare depusă (inclusiv anexele la aceasta) face obiectul verificării, pe baza criteriilor enumerate în continuare și incluse în grilele anexate la prezentul ghid.

Toate criteriile de eligibilitate menționate în prezentul ghid se verifică doar pentru activitățile eligibile prevăzute în proiect, iar realizarea activităților ne-eligibile se află în răspunderea solicitantului, acesta urmând a se asigura de respectarea legislației în vigoare pentru realizarea lor. Se va avea în vedere faptul că, în situația în care obiectivele proiectului nu vor putea fi atinse, finanțarea acordată poate fi recuperată în conformitate cu prevederile din contractul de finanțare.

Condițiile de eligibilitate a activităților sprijinite în cadrul Priorității 6 vor fi respectate pe întreaga perioadă de la depunere a cererii de finanțare pe parcursul procesului de evaluare și contractare, precum și pe parcursul implementării proiectului și în perioada de durabilitate a contractului de finanțare exceptând următoarele:

1. Prevederile criteriului cu privire la valoarea minimă nerambursabilă a investiției vor fi respectate doar pe perioada de la depunerea cererii de finanțare și până la semnarea contractului de finanțare. Scăderea valorii eligibile a proiectului ca urmare a încheierii contractelor de achiziții publice nu va conduce la rezilierea contractului de finanțare.
2. Limitele procentuale (altele decât cele aferente cheltuielilor indirecte, dacă este cazul) menționate în cadrul ghidului și a anexelor la acesta, pentru anumite subcategorii de cheltuieli, se vor aplica la valoarea cheltuielilor incluse in bugetul proiectului la data semnării contractului de finanțare. Scăderea valorii eligibile a proiectului ca urmare a încheierii contractelor de achiziții publice nu va conduce la revizuirea valorilor aferente procentelor mai sus menționate stabilite la momentul semnării contractului de finanțare.

Prin cumulul condițiilor de eligibilitate menționate mai jos, AM PR Nord-Est se asigură inclusiv de respectarea prevederilor art. 73 din Regulamentul 1060/2021.

## **Eligibilitatea solicitanților și partenerilor**

1. **Cerințe privind eligibilitatea solicitanților și partenerilor**
2. Solicitanții de finanțare eligibili ai proiectelor depuse în cadrul Priorității 6 sunt reprezentați de autorități publice locale din Regiunea de Dezvoltare Nord-Est – municipii reședință de județ/ municipii, în conformitate cu mențiunile secțiunii 5.1.2. și *5.1.3 Categorii de parteneri eligibili.*
3. Solicitantul și/sau reprezentantul său legal, inclusiv partenerul și/sau reprezentantul său legal, dacă este cazul, nu se încadrează în următoarele situații de excludere prezentate în Declarația Unică - Anexa 3:

A. Solicitantul nu se află într-una din următoarele situații :

a) în stare de faliment/ insolvenţă sau obiectul unei proceduri de lichidare sau de administrare judiciară, a încheiat acorduri cu creditorii, şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;

b) face obiectul unei proceduri legale pentru declararea sa într-una din situațiile de la punctul a);

c) în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

d) să fi fost găsit vinovat printr-o hotărâre judecătorească definitivă pentru comiterea unei fraude/infracțiuni referitoare la obinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările şi completările ulterioare.

B. Reprezentantul legal care îşi exercită atribuţiile de drept, pe perioada procesului de evaluare, selectie și contractare, nu se afla într-una din situațiile de mai jos:

a) în situația de a induce în eroare Autoritatea de Management, sau comisiile de verificare, prin furnizarea de informaţii incorecte în cadrul prezentului apel de proiecte sau a altor apeluri de proiecte derulate în cadrul PR Nord-Est.

b) în situația de a încerca/de a fi încercat să obţină informaţii confidenţiale sau să influenţeze comisiile de verificare sau Autoritatea de Management pe parcursul procesului de verificare a prezentului apel de proiecte sau a altor apeluri de proiecte derulate în cadrul PR Nord-Est.

c) Să fi suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora.

C. Solicitantul trebuie să se regăsească în următoarele situații:

a) În cazul solicitantului pentru care au fost stabilite debite în sarcina sa ca urmare a măsurilor legale întreprinse de autoritatea de management, acesta va putea încheia contractul de finanţare în următoarele situaţii:

✔ recunoaşte debitul stabilit în sarcina sa de autoritatea de management pentru PR Nord-Est şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.

✔ a contestat în instanţă notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens.

b) (la momentul etapei de contractare) să fi achitat obligațiile de plată nete (diferența dintre obligațiile de plată restanțe la buget și sumele de recuperat de la buget) către bugetul de stat și respectiv bugetul local, în cuantumul stabilit de legislația în vigoare.

c) Deține dreptul legal de a desfășura activitățile prevăzute în cadrul proiectului.

1. Solicitantul/partenerul trebuie să demonstreze cel puțin unul din următoarele drepturi (care să-i permită obținerea autorizației de construire) asupra imobilului ce face obiectul proiectului:
2. Dreptul de proprietate publică
3. Dreptul de administrare[[12]](#footnote-13)
4. Dreptul de concesiune
5. Dreptul de superficie

Din documentele privind drepturile reale asupra obiectelor de investiție trebuie să reiasă faptul că dreptul respectiv este menținut pe toată perioada de implementare și durabilitate a investiției.

Solicitantul trebuie sa dețină dreptul real asupra obiectelor de investiție propuse prin proiect, respectiv să demonstreze că acestea nu sunt afectate de limitări legale, convenționale, judiciare ale dreptului real invocat, incompatibile cu realizarea activităților proiectului (de ex. limite legale, convenționale etc). În acest sens, va depune documentele justificative menționate la secțiunea 7.6.

***Nu se acceptă înscrierea provizorie a dreptului de proprietate/ a dreptului de administrare menționat în cadrul acestei secțiuni.***

Cu referire la condițiile de mai sus, nu vor conduce la respingerea proiectului din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul, etc).

Fiecare caz în parte va fi analizat la nivelul AM PR Nord-Est în cadrul etapelor de evaluare, selecție și contractare.

Garanțiile reale asupra imobilelor (ex. ipoteca etc.) sunt considerate în accepțiunea AM PR incompatibile cu realizarea proiectelor de investiții în cadrul PR Nord-Est 2021-2027.

Aceste elemente constituie clauze de reziliere a contractelor de finanțare.

**⚠ Atenție!!!**

Nu sunt eligibile imobilele care au mențiunea "Imobil înregistrat în planul cadastral fără localizare certă din cauza lipsei planului parcelar" sau "Imobil înregistrat în planul cadastral fără formă și localizare corectă" în documentele cadastrale.

Documentele trebuie să fie cuprinzătoare pentru datele menționate în cadrul Cererii de finanțare, a documentației tehnico-economice cu privire la identificarea investiției.

1. Solicitantul asigură contribuția proprie la valoarea cheltuielilor eligibile (minimum 2% din valoarea cheltuielilor eligibile), acoperirea cheltuielilor neeligibile ale proiectului, precum și cele pentru buna funcționare a acestuia în perioada de durabilitate.
2. **Categorii de solicitanți eligibili**

Solicitanții de finanțare eligibili ai proiectelor depuse în cadrul acestui apel de proiecte sunt reprezentați de Unități administrativ-teritoriale **municipii reședință de județ/ municipii** din Regiunea de Dezvoltare Nord-Est, definite conform Legii nr. 215/2001 a administrației publice locale, cu modificările și completările ulterioare și constituite potrivit Legii nr. 2/1968 privind organizarea administrativă a teritoriului României, republicată.

1. **Categorii de parteneri eligibili**
2. Unități administrativ-teritoriale comune/orașe/municipii din zona urbană funcțională ZUF sau zona metropolitana (ZM) a municipiului;
3. Entități (Direcție/Serviciu) desprinse din aparatul Primăriei, aflate sub coordonarea Consiliului Local, cu bugetul aprobat prin Hotărârea Consiliului Local, care derulează proceduri de achiziții publice având personalitate juridică și care au primit în administrare infrastructura educațională;
4. **Reguli și cerințe privind parteneriatul**

Unitățile administrativ-teritoriale municipiile/orașele/comunele, cu care se încheie parteneriate pentru depunerea și implementarea în comun a proiectelor din cadrul priorității 6, trebuie să fi făcut parte din zona de studiu a strategiei.

Liderul parteneriatului va fi UAT-ul municipiul reședință de județ/municipiul.

## **Eligibilitatea activităților**

1. **Cerințe generale privind eligibilitatea activităților**

1. Proiectul propus nu a mai beneficiat de finanțare publică, pentru aceleași costuri aferente acelorași activități eligibile astfel:

- proiecte fără lucrări începute – 5 ani înainte de data depunerii cererii de finanțare pentru același cost aferent aceluiași tip de activități (construcție/ extindere/ modernizare/reabilitare) realizate asupra aceleiași infrastructuri/ aceluiași segment de infrastructură și nu beneficiază de fonduri publice din alte surse de finanțare, altele decât cele ale solicitantului

sau

- proiecte cu lucrări începute - 5 ani înainte de data emiterii ordinului de începere a contractului de lucrări pentru același și cost aferent aceluiași tip de activități (construcție/ extindere/ modernizare/reabilitare) realizate asupra aceleiași infrastructuri/ aceluiași segment de infrastructură, nu s-a aflat în perioada de garanție pentru activitățile enumerate anterior și nu beneficiază de fonduri publice din alte surse de finanțare, altele decât cele ale solicitantului.

În caz că proiectul prezintă lucrări care nu se încadrează în prezenta condiție, cheltuielile aferente acelor lucrări vor fi considerate neeligibile.

Se va vedea **Declarația unică** (Anexa 3).

Criteriul nu se aplică pentru lucrările de întreținere și reparații curente.

1. Proiectul propus spre finanțare nu trebuie să fie încheiat în mod fizic sau implementat integral înainte de depunerea cererii de finanțare în cadrul PR Nord-Est 2021-2027, indiferent dacă toate plățile aferente au fost realizate sau nu de către beneficiar (art. 63 din Regulamentul (UE) nr. 1060/2021)

Nu sunt eligibile investițiile care au fost finalizate din punct de vedere fizic (de ex. a fost efectuată recepția la terminarea lucrărilor, a fost semnat procesul-verbal de predare-primire a echipamentelor) până la momentul depunerii cererii de finanțare.

Contractele de lucrări și de furnizare de echipamente trebuie să fi fost încheiate după data de 01.01.2021, în caz contrar cheltuielile aferente acestora sunt neeligibile.

Activitățile eligibile enumerate mai jos nu sunt limitative, alte activități de tipul celor de mai jos pot fi considerate eligibile dacă acestea contribuie la realizarea obiectivelor sprijinite prin Prioritatea 6 și dacă solicitantul justifică necesitatea derulării lor în scopul implementării în condiții optime a proiectului.

De asemenea, există posibilitatea ca un proiect să conțină inclusiv activități ne-eligibile, cheltuielile aferente fiind considerate ne-eligibile.

1. **Activități eligibile**
2. Activitățile eligibile ale proiectului trebuie să se încadreze în următoarele categorii:
   1. Dezvoltarea infrastructurii educaționale pentru învățământul timpuriu (antepreșcolar și preșcolar), primar, gimnazial, liceal filiera teoretica, vocațională, tehnologică, învățământul profesional, inclusiv dual, prin:

* Crearea/ modernizarea/ extinderea unităților de învățământ;
* Echiparea/ dotarea unităților de învățământ;
* Achiziționarea de mijloace de transport școlar electrice (echipate pentru transportul elevilor cu dizabilități);
* Stații de încărcare electrică instalate la nivel de unitate școlară;
* Digitalizarea unităților prin platforme digitale de comunicare și schimb de documente, baze de date, biblioteci virtuale, dotări cu infrastructura de proiectare și mapare video, tablete, echipamente IT, software educaționale asociate învățământului on-line, etc.;
* Infrastructura sportiva asociata unităților de învățământ, etc;
* Modernizarea/ extinderea (nu și crearea) campusurilor profesionale integrate pentru educație și formare profesională;
* Modernizarea/ extinderea (nu și crearea) atelierelor inteligente în învățământul secundar.
  1. Ca parte integrantă a operațiunilor de la pct. a, pot fi avute în vedere, după caz și următoarele acțiuni:
* Măsuri de consolidare structurală în funcție de nivelul de expunere și vulnerabilitate la riscurile identificate, în limita unui procent de 40% din valoarea eligibilă a proiectului. Va fi întocmit deviz pe obiect/capitol de deviz separat. Sumele care depășesc acest procent vor fi încadrate în categoria cheltuielilor neeligibile.
* Masuri de asigurare a accesului copiilor, elevilor cu cerințe educaționale speciale la infrastructura educațională de masa incluzivă;
* Măsuri de tip FSE+ care adresează desegregarea și incluziunea socială în limita procentului de maximum 5% din valoarea eligibilă a proiectului.

Aceste măsuri cuprind, dar nu se limitează la acțiuni cum ar fi:

* + - organizarea de evenimente/cursuri/ schimburi de bune practici care vizează măsuri de desegregare/incluziune socială/ combatere a abandonului școlar;
    - măsuri de suport pentru elevi: after school, consiliere școlară, etc;
    - organizare de evenimente/cursuri care vizează sprijinirea tinerilor să își continue studiile și să obțină competențele și calificările care le deschid porți spre locuri de muncă bune și spre cariere avantajoase;
    - formarea personalului didactic pentru adaptarea lecțiilor la nevoile copiilor, folosirea programelor adaptate și a metodelor de predare interactive;
    - asigurarea accesului elevilor cu CES la serviciile de consiliere și asistență psihopedagogică și de terapie a tulburărilor de limbaj;
    - informare și conștientizare la nivelul comunității deservite cu privire la opțiunile de educație timpurie existente în cadrul UAT și la importanța și beneficiile participării la educație;
    - informare și conștientizare în rândul părinților cu privire la teme precum dezvoltare durabilă, educație incluzivă, dreptul la educație pentru toți, beneficiile pe termen scurt, pe termen mediu și pe termen lung pe care le aduce participarea la educație timpurie;
    - activități extrașcolare/ extracurriculare pentru dezvoltarea aptitudinilor, personalității și cunoștințelor copiilor, prin interacțiunea cu medii reale de viață (ex. Organizarea de competiții școlare, expoziții, vizite la obiective culturale/istorice/naturale);
    - asigurarea serviciilor de mediere școlară/consiliere pentru comunitățile defavorizate;

**⚠ Atenție!!!**

* *Realizarea investițiilor este condiționată de realizarea unei autoevaluări privind segregarea școlară la nivelul unității de învățământ, însoțită, după caz, de măsurile de adresare propuse a fi finanțate de proiect. Autoevaluarea va fi analizată de AM în procesul de evaluare și selecție. Măsurile de tip FSE+ sunt obligatorii în cazul identificării fenomenului de segregare școlară. În cazul creării de unități de învățământ noi, autoevaluarea nu este posibilă și ca urmare, includerea măsurilor de tip FSE+ este opțională.*
* *Pentru proiectele care vizează crearea infrastructurii educaționale, cu excepția nivelelor antepreșcolar și preșcolar, va trebui demonstrată tendința demografică pozitivă a populației școlare din bazinul de cuprindere*[[13]](#footnote-14)*.*
* *Proiectele care vizează extinderea infrastructurii școlare vor fi condiționate de demonstrarea fenomenului supraaglomerării școlare. Construirea de laboratoare, săli de sport, bibliotecă etc., motivată de lipsa acestor spații în unitatea de învățământ, se consideră lucrări de modernizare nu lucrări de extindere.*
* *Unitățile de învățământ profesional si tehnic trebuie sa demonstreze prin planurile de școlarizare că răspund nevoilor pieței muncii locale/regionale, identificate in documentele de planificare specifice.*
* *Sunt eligibile doar proiectele care propun cel puțin realizarea de lucrări cu autorizație de construire.*
* *Transportul elevilor vizează elevii domiciliați în localitățile rurale din zonele limitrofe municipiilor/orașelor/comunelor, precum și din zonele rurale izolate, periferice. Necesitatea achiziționării mijloacelor de transport va fi justificată în capitolul* Justificare *din cererea de finanțare.*
* *Clădirile nou construite vor avea un consum energetic apropiat de zero (nZEB), conform legislației în vigoare.*
* *În cadrul unui proiect se poate finanța și infrastructura educațională care include componente aferente următoarelor forme de învățământ: timpuriu (antepreșcolar și preșcolar), primar și gimnazial sau secundar superior (de exemplu: scoală cu grupa pregătitoare, liceu cu clase de gimnaziu, etc).*
* *Internatele și cantinele fac parte din infrastructura educațională.*
* *Referitor la dotări, în afara acelora care se adresează direct procesului educațional (săli de clasă, ateliere, laboratoare) sunt vizate și dotările aferente serviciilor educaționale, psihoterapeutice, medicale și sociale necesare elevilor cu cerințe educaționale speciale înrolați în unitățile educaționale incluzive.*
* *Recomandăm ca activitățile proiectelor să promoveze principiile inovării sociale urmărind îmbunătățirea condițiilor de muncă, educația, dezvoltarea locală sau sănătatea, sau abordând probleme critice, cum ar fi sărăcia sau discriminarea.*
* *Pentru proiectele contractate la faza PT, beneficiarul are obligația ca în cel mult* trei *luni să lanseze achiziția de execuție lucrări, termen calculat de la intrarea în vigoare a contractului. În caz contrar, AM PR Nord-Est poate dispune rezilierea și recuperarea finanțării acordate în conformitate cu dispozițiile legale aplicabile și cu prevederile din contractul de finanțare.*
* Beneficiarul are obligația asigurării continuității procesului de învățământ pe perioada implementării proiectului.

1. **Activitatea de bază**
2. Valoarea activității de bază sau pachetului de activități de bază reprezintă minimum 50% din bugetul eligibil al proiectului;

Activitatea de bază reprezintă activitatea sau pachetul de activități declarată/e de către beneficiar ca fiind principală/e sau de referință pentru un proiect și care respectă următoarele condiții cumulative:

* are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
* se regăsește în cererea de finanțare sub forma activităților eligibile obligatorii specificate în Ghidul Solicitantului de la punctul 5.2.2 Activități eligibile

Pentru acest apel de proiecte, toate activitățile eligibile detaliate în secțiunea 5.2.2, sunt activități de bază in conformitate cu prevederile Ordonanța de Urgență a Guvernului 23/2023.

1. **Activități neeligibile**

În cadrul prezentului apel de proiecte nu sunt eligibile următoarele:

* Intervențiile care vizează exclusiv reabilitarea termica;
* Intervențiile care vizează exclusiv măsuri de consolidare structurală;
* Intervențiile care vizează exclusiv dotarea;
* Intervențiile care vizează **crearea** de campusuri profesionale integrate pentru educație și formare profesionala și **crearea** de consorții de învățământ dual;
* Crearea de ateliere inteligente pentru învățământul secundar;
* Cheltuielile cu investiții privind instalarea/reabilitarea/modernizarea sistemelor de încălzire pe bază de combustibili fosili (cu excepția situațiilor prevăzute la art. 7, alin (1), litera h), punctul i) din Regulamentul (UE) nr. 2021/1058);
* Intervențiile la unități de învățământ la care au fost identificate, in urma autoevaluării, fenomene de segregare si/sau excluziune socială, și pentru care nu au fost planificate măsuri de tip FSE de combatere a acestor fenomene.

## **Eligibilitatea cheltuielilor**

1. **Baza legală pentru stabilirea eligibilității cheltuielilor**

* REGULAMENTUL (UE, Euratom) 2093/2020 AL CONSILIULUI din 17 decembrie 2020 de stabilire a cadrului financiar multianual pentru perioada 2021-2027;
* REGULAMENTUL (UE) 1060/2021 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 1058/2021 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune;
* REGULAMENTUL (UE) NR. 651/2014 AL COMISIEI de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Ordinul comun MIPE 4013/23.10.2023/ OMF5316/27.11.2023 privind aprobarea Instrucțiunilor de aplicare a prevederilor art. 9 alin (1) si (2) din HG 873/2002;
* Ordonanța de urgență a Guvernului nr. 133/17.12.2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021;
* Ordonanța de Urgență nr. 23/12.04.2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027

**Condițiile cumulative de eligibilitate a cheltuielilor:**

1. să respecte prevederile articolului 63 și, după caz, ale art. 20 alin. (1) lit. b) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
2. sa fie suportate de un beneficiar și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029” (art. 63 din Regulamentul UE 160/2021, alin. (2));
3. să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 din Hotărârea Guvernului 873/2022, precum și formelor de sprijin prevăzute la art. 5 din Hotărârea Guvernului 873/2022;
4. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4 din Hotărârea Guvernului 873/2022, precum și a formelor de sprijin prevăzute la art. 5 din Hotărârea Guvernului 873/2022;
5. să fie în conformitate cu prevederile programului;
6. să fie în conformitate cu prevederile contractului/deciziei de finanțare;
7. să fie rezonabilă și necesară realizării operațiunii;
8. să respecte prevederile legislației Uniunii Europene și naționale aplicabile;
9. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) nr. 1.060/2021, cu excepția formelor de sprijin prevăzute la art. 5 din Hotărârea Guvernului 873/2022.

În conformitate cu prevederile art. 64 din Regulamentul UE 1060/2021:

* + - * Taxa pe valoarea adăugată (TVA) este eligibilă pentru operațiunile al căror cost total este mai mic de 5 000 000 EUR (inclusiv TVA), în conformitate cu prevederile articolului 64 din Regulamentul UE nr. 1060/2021, dacă este aferentă unor cheltuieli eligibile efectuate în cadrul proiectelor finanțate și dacă nu este finanțată și din alte fonduri publice. Astfel, fiecare Solicitant care își include în bugetul proiectului TVA eligibilă, are obligația depunerii la Autoritatea de Management, la depunerea unei cereri de rambursare/plată, a unei declarații pe propria răspundere (Anexa 1 la Ordinul comun MIPE 4013/23.10.2023 / OMF5316/27.11.2023) - *Anexa 22 la ghid – Declarația privind eligibilitatea TVA (sub 5000000 euro*) din care să rezulte că TVA solicitată la rambursare/plată nu a fost și nu va fi solicitată la rambursare conform legislației naționale în domeniul fiscal.
      * Taxa pe valoarea adăugată (TVA) este eligibilă pentru operațiunile al căror cost total este mai mare de 5 000 000 EUR (inclusiv TVA), în conformitate cu prevederile articolului 64 din Regulamentul UE nr. 1060/2021, dacă este aferentă unor cheltuieli eligibile efectuate în cadrul proiectelor finanțate și nu se recuperează în temeiul legislației naționale privind TVA. Astfel, fiecare Solicitant (persoană impozabilă/neimpozabilă conform cap III, art. 4 și art. 5 din Ordinul comun MIPE 4013/23.10.2023 / OMF 5316/27.11.2023) are obligația depunerii la Autoritatea de Management, la depunerea unei cereri de rambursare/plată, a unei declarații pe propria răspundere (Anexa 3 la Ordinul comun MIPE 4013/23.10.2023 / OMF5316/27.11.2023) *- Anexa 23 la ghid – Declarația privind eligibilitatea TVA (sub 5000000 euro*) din care să rezulte că TVA solicitată la rambursare/plata este nedeductibilă conform legislației naționale în domeniul TVA.

Cheltuielile pentru achiziția de autovehicule sau alte mijloace de transport sunt eligibile dacă respectă condițiile cumulative de eligibilitate a cheltuielilor, nu fac obiectul excluderilor prevăzute la art. 9 lit. (d) din Regulamentul (UE) 2021/1.056 al Parlamentului European și al Consiliului din 24 iunie 2021 de instituire a Fondului pentru o tranziție justă, art. 16 alin. (1) lit. b) din Regulamentul (UE) 2021/1.057, precum și la art. 7 alin. (1) lit. (h) din Regulamentul (UE) 2021/1.058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune și dacă sunt destinate exclusiv atingerii obiectivului operațiunii și sunt indispensabile acestuia, iar caracteristicile lor tehnice sunt adecvate în raport cu activitățile operațiunii. (art. 8 din Ordonanța de Urgență a Guvernului 873/2022).

1. **Categorii și plafoane de cheltuieli eligibile**

Detalierea plafoanelor maxime aferente cheltuielilor eligibile aplicabile acestui apel de proiecte, se regăsește în A*nexa 5 – Cheltuieli eligibile* la prezentul ghid.

1. **Categorii de cheltuieli neeligibile**

În cadrul acestui apel de proiecte sunt neeligibile:

* categoriile de cheltuieli prevăzute la art. 10 din Hotărârea Guvernului nr. 873/06.07.2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, printre care se includ și următoarele:
* cheltuielile prevăzute la art. 64 din Regulamentul (UE) 2021/1.060;
* costuri privind relocarea potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058 privind Fondul european de dezvoltare regională și Fondul de coeziune;
* cheltuielile privind achiziția de dotări/echipamente/utilaje second-hand;
* amenzi, penalități, cheltuieli de judecată și cheltuieli de arbitraj;
* cheltuielile efectuate peste plafoanele specifice stabilite sau excluse de la finanțare prin ghidul solicitantului
* cheltuieli efectuate înainte de 01.01.2021 în conformitate cu prevederile art. 63 alin (2) din Regulamentul (UE) 2021/1.060;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile cu achiziționarea autovehiculelor și a mijloacelor de transport, așa cum sunt ele clasificate în Subgrupa 2.3. „Mijloace de transport” din Hotărârea Guvernului 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu excepția mijloacelor de transport școlar electrice;
* contribuția în natură;
* materiale consumabile;
* cheltuielile necesare achiziției de clădiri;
* cheltuielile cu investiții privind instalarea/reabilitarea/modernizarea sistemelor de încălzire pe bază de combustibili fosili (cu excepția situațiilor prevăzute la art. 7, alin (1), litera h), punctul i) din Regulamentul (UE) nr. 2021/1058);
* cheltuielile aferente capitolului 7, subcapitolul 7.1 din devizul general întocmit conform Hotărârii Guvernului nr. 907/2016 - Cheltuieli aferente marjei de buget - 25% din 1.2 + 1.3 + 1.4 + 2 + 3.1 + 3.2 + 3.3 + 3.5 + 3.7 + 3.8 + 4 + 5.1.1;
* cheltuieli care nu corespund particularităților/obiectivelor/activităților sprijinite aferente Priorității 6 a Programului Regional Nord-Est 2021-2027;
* Pentru evitarea dublei finanțări, nu pot fi considerate cheltuieli eligibile în categoria cheltuielilor indirecte, acele cheltuieli care au fost cuprinse în bugetul proiectului în categoria cheltuielilor directe.

1. **Opțiuni de costuri simplificate. Costuri directe și costuri indirecte**

Costurile directe reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau cu respectivul proiect. Costurile directe pot include și alte categorii de cheltuieli eligibile decât cele cu investițiile care sunt direct legate de atingerea obiectivelor proiectului și pentru care poate fi demonstrată legătura directă.

Pentru proiectele depuse in cadru acestei priorități, **costurile directe** sunt cele prevăzute in următoarele subcategorii:

* *Sub-categoria – Cheltuieli pentru măsuri de tip FSE+ care se adresează desegregării și incluziunii sociale*
* *Subcategoria – Cheltuieli pentru digitalizarea obiectivelor*
* *Sub-categoria - 1.1 Obținerea terenului*
* *Sub-categoria - 1.2 Amenajarea terenului*
* *Sub-categoria – 1.3 Cheltuieli cu amenajări pentru protecția mediului și aducerea la starea inițială*
* *Sub-categoria – 1.4 Cheltuieli pentru relocarea/protecția utilităților*
* *Sub-categoria – 2 Cheltuieli pentru asigurarea utilităților necesare obiectivului investiții*
* *Sub-categoria – 4.1 Construcții și instalații*
* *Sub-categoria – 4.1.2 Construcții și instalații – consolidare*
* *Sub-categoria – 4.2 Montaj utilaje, echipamente tehnologice și funcționale*
* *Sub-categoria – 4.3 Utilaje, echipamente tehnologice și funcționale care necesită montaj*
* *Sub-categoria – Cheltuieli pentru amplasarea de stații si puncte de încărcare electrica (4.3.1)*
* *Sub-categoria - 5.1.1. Lucrări de construcții și instalații aferente organizării de șantier*
* *Sub-categoria – 5.1.2 Cheltuieli conexe organizării de șantier*
* *Sub-categoria – 5.3 Cheltuieli diverse și neprevăzute*
* *Sub-categoria -* *4.4 Utilaje, echipamente tehnologice și funcționale care nu necesita montaj si echipamente de transport*
* *Sub-categoria– 4.5 Dotări*
* *Sub-categoria – 4.6 Cheltuieli cu active necorporale*

**Costurile indirecte** sunt toate acele cheltuieli care nu se încadrează în categoria costurilor directe. Cuantumul acestora in cadrul bugetului proiectului este stabilit În conformitate cu art. 54 lit. (a) Regulamentul UE 2021/1.060, prin aplicarea ratei forfetare de maximum 7% asupra cheltuielilor directe, așa cum sunt descrise mai sus.

1. **Opțiuni de costuri simplificate. Costuri unitare/sume forfetare și rate forfetare**

În cadrul acestui apel de proiecte, Autoritatea de Management PR Nord Est nu a stabilit utilizarea altor opțiuni de costuri simplificate din categoria celor prevăzute la art. 53 alin. 1) literele (b), (c) și (d) din Regulamentul UE nr. 1060/2021, in afara de rata forfetara prevăzută la secțiunea 5.3.4.

1. **Finanțare nelegată de costuri**

Nu se aplica prezentului apel de proiecte.

## **Valoarea minimă și maximă eligibilă/nerambursabilă a unui proiect**

1. Valoarea nerambursabilă a proiectului este de minimum 500.000 euro.

Având in vedere prevederile Ordonanța de Urgență a Guvernului nr. 156/2020, valoarea maximă a proiectelor este dată de valoarea alocării bugetare predefinite a fiecărui solicitant (a se vedea secțiunea 3.3. din prezentul ghid).

Pentru transformarea din euro în lei a alocării în aplicația MySMIS2021/SMIS2021+ este utilizat cursul inforeuro din luna publicării ghidului, (a se vedea secțiunea 3.3. din prezentul ghid).

## **Cuantumul cofinanțării acordate**

Contribuția programului (FEDR + BS) la finanțarea unei investiții în cadrul acestui apel de proiecte este de maximum 98% din valoarea totală eligibilă a investiției. Contribuția solicitantului la finanțarea investiției este de minimum 2% din valoarea totală eligibilă a investiției.

## **Durata proiectului**

1. Perioada de implementare a activităților proiectului nu trebuie sa depășească data de 31 decembrie 2029.

Perioada de implementare a activităților proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

**⚠ Atenție!!!**

* *Conform prevederilor Ordonanța de Urgență a Guvernului 156/2020, beneficiarul are obligația să încheie contracte de achiziție publică în condițiile legii pentru cel puțin 70% din valoarea granturilor alocate prin bugetele aprobate cu această destinație, pe o perioadă de 3 ani de la data încheierii contractelor de finanțare conform procedurilor legale.*

## **Alte cerințe de eligibilitate a proiectului**

1. Locul de implementare a proiectului este situat în municipiile/municipiile reședință de județ, inclusiv zona urbană funcțională/zona metropolitană din care acestea fac parte, din Regiunea de Dezvoltare Nord-Est.

1. Proiectul respectă prevederile legislației comunitare și naționale în domeniul dezvoltării durabile, egalității de șanse și nediscriminării, egalității de gen și accesibilității pentru persoanele cu dizabilități.

A se vedea prevederile secțiunilor 3. 16, 3.18 si 3.19.

1. Proiectul include măsuri de tip FSE+ de combatere a segregării școlare și a excluziunii sociale , în cazul în care acestea au fost identificate în *Autoevaluarea unității de învățământ*.

În cazul în care din autoevaluarea efectuata la nivelul unității de învățământ au fost identificate aspecte de segregare școlară proiectul trebuie sa includă in mod obligatoriu masuri de combatere a segregării școlare.

1. Proiectele depuse de municipiile reședință de județ fac parte din strategia de dezvoltare teritorială SDT . Proiectele depuse de municipii fac parte din strategia de dezvoltare locală SDL sau SDT.
2. (pentru municipii reședință de județ) Strategia de dezvoltare teritorială din care face parte proiectul a obținut Avizul de conformitate emis de Serviciul Dezvoltare Urbana (SDU) din cadrul ADR Nord-Est.
3. Proiectul deține Avizul de oportunitate a investiției emis de către Ministerul Educației.

Finanțarea investiției este condiționată de obținerea Avizului Ministerului Educației obținut conform metodologiei detaliate în secțiunea 7.6 – punctul 7.

1. (în cazul creării de unități de învățământ noi, cu excepția creșelor și grădinițelor) Tendința demografica a populației din cadrul UAT in care se implementează proiectul, este pozitivă intre anii 2018 si 2022.

Crearea de unități de învățământ noi, cu excepția creșelor și grădinițelor, este condiționată de prezentarea unui document emis de Institutul Național de Statistică din care să rezulte tendința demografică pozitivă a populației școlare pentru perioada 2018-2022 la nivelul unității administrativ teritoriale.

1. În cazul extinderii unei unități de învățământ aceasta este afectata de fenomenul supraaglomerării școlare.

Operațiunile de extindere a infrastructurii școlare sunt condiționate de demonstrarea fenomenului supraaglomerării școlare (ICS<1), pentru ultimul an școlar încheiat.

Indicele Capacității Școlii ICS este definit ca raportul între numărul de locuri și numărul copiilor/elevilor înscriși într-o unitate de învățământ;

1. Proiectul respectă cerințele privind imunizarea infrastructurii la schimbările climatice.

Proiectul include măsuri de atenuare și/sau adaptare la schimbările climatice având în vedere prevederile secțiunii 3.17 din prezentul ghid si a celor din *Metodologia privind Imunizarea la Schimbările Climatice și respectarea Principiului DNSH*, *Anexa 13 DNSH – P6 - Educație* aferenta acesteia și C*irculara MMAP nr. DGEICPSC 108047/08.08.2023*, disponibile pe pagina web <https://regionordest.ro/documente-suport/>.

1. Proiectul respectă principiul DNSH.

Conform Regulamentului (UE) 1060/2021, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu, masuri **care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului**.

Solicitantul va avea în vedere prevederile secțiunii 3.17 din prezentul ghid și a celor din *Metodologia privind imunizarea la schimbările climatice și respectarea principiului DNSH*, *Anexa 13 DNSH – P6 – Educație* și *Circulara MMAP nr. DGEICPSC 108047/08.08.2023,* pentru documentațiile depuse la faza PT disponibile pe pagina web <https://regionordest.ro/documente-suport/>.

1. Proiectul nu intră sub incidența ajutorului de stat sau în cadrul acestuia nu sunt identificate elemente de natura ajutorului de stat.

# **Indicatori de etapă**

Indicatorii de etapă reprezintă repere cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect.

În funcție de specificul proiectelor, indicatorii de etapă pot reprezenta:

a) realizarea unor activități sau sub activități din proiect,

b) atingerea unor stadii de implementare sau de execuție tehnică sau financiară prestabilite, precum și

c) stadii sau valori intermediare ale indicatorilor de realizare.

Planul de monitorizare a proiectului este parte integrantă a contractului de finanțare. În cadrul acestuia sunt prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare.

În cadrul *Anexei 4 - Planul de monitorizare* sunt detaliați indicatorii care pot fi selectați de către un solicitant de finanțare, în funcție de tipologia investiției, modalitatea de validare a acestora de către AM PR Nord-Est în implementare, termenul maxim de realizare si documentele/dovezile care probează îndeplinirea indicatorilor.

Primul indicator de etapa poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare. Prin excepție, dacă data de începere a implementării proiectului este anterioară datei de semnare a contractului de finanțare/emiterii deciziei de finanțare, după caz, primul indicator de etapă este raportat la data semnării contractului de finanțare sau a emiterii deciziei de finanțare, după caz.

Precizăm că solicitanții de finanțare își pot selecta indicatorii de etapă aplicabili, în funcție de tipologia de proiect, își pot stabili termenele de realizare, fără însă a depăși termenul maxim prevăzut în Anexa 4 - Planul de monitorizare.

Contractul de finanțare cuprinde modalitatea de urmărire și măsurile avute în vedere de AM PR Nord-Est pentru respectarea Planului de monitorizare de către beneficiarii de finanțare.

# **Completarea și depunerea cererilor de finanțare**

## **Completarea formularului cererii**

Documentația de finanțare este compusă din:

- Formularul cererii de finanțare, ale cărei secțiuni se completează în aplicația electronică MySMIS2021/SMIS2021+. *Anexa 1 - Instrucțiuni privind completarea cererii de finanțare* la acest ghid prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS2021/SMIS2021+, la completarea fiecărei secțiuni în parte.

- Anexele la cererea de finanțare - Toate documentele (ex. documentația tehnico-economică) vor fi scanate, salvate în format .pdf, semnate digital și încărcate în MySMIS2021/SMIS2021+, la completarea cererii de finanțare.

Conform Ordonanța de Urgență a Guvernului 23/2023, unele anexe sunt solicitate a fi depuse la momentul depunerii cererii de finanțare (a se vedea secțiunea 7.4), iar altele în etapa contractuală (secțiunea 7.6). În etapa de implementare și durabilitate a contractului de finanțare, vor fi depuse documentele specificate în secțiunea 11 din ghid.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune nerespectarea cerinței de a transmite documentele obligatorii solicitate. Atunci când se consideră necesar, se pot solicita, prin cererile de clarificări, și alte documente decât cele menționate în prezentul ghid iar netransmiterea acestora poate atrage respingerea cererii de finanțare.

## **Limba utilizată în completarea cererii de finanțare**

Limba utilizată în completarea documentației de finanțare este limba română.

## **Metodologia de justificare și detaliere a bugetului cererii de finanțare**

Bugetul proiectului este cuprins în cererea de finanțare și respectă formatul cadru și conținutul minim aprobat prin ordin al ministrului investițiilor și proiectelor europene *Anexa 18 - Bugetul proiectului*. Bugetul proiectului se generează în cadrul aplicației MySMIS2021/SMIS2021+ și trebuie să fie complet și corelat cu activitățile prevăzute, cu resursele materiale implicate în realizarea proiectului, cu indicatorii asumați și cu calendarul de realizare.

La întocmirea bugetului, solicitantul are în vedere respectarea pragurilor valorice impuse prin prezentul ghid. Totodată, valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr. 142/2012, cu modificările și completările ulterioare.

Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului

Bugetul proiectului se corelează cu devizul general al investiției, întocmit în conformitate cu prevederile Hotărârii Guvernului nr. 907/2016, cu modificările si completările ulterioare si cu *Anexa 15 - Matrice de corelare buget-deviz*.

## **Anexe și documente obligatorii la depunerea cererii**

1. **Declarația unică a solicitantului și, dacă este cazul, a partenerilor, conform Anexei 3 la ghidul solicitantului. Aceasta va fi descărcată din aplicația MySMIS2021/SMIS2021+ și va fi semnată de către reprezentantul legal al entității.**
2. **(Dacă este cazul) Hotărârea de Consiliu Local de înființare a Zonei Urbane Funcționale / Zonei Metropolitane a fiecărui membru partener.**

Se vor depune toate hotărârile consiliilor locale membre a ZUF/ZM.

1. **(Dacă este cazul) Extras din studiul din care reiese delimitarea unor zone urbane marginalizate, precum și Hotărârea Consiliului Local de aprobare a acestuia,**

**sau**

**Extras din Atlasul zonelor urbane marginalizate actualizat din care să rezulte dacă proiectul deservește o astfel de zonă.**

Se va utiliza *Anexa 19 - Atlas zone urbane marginalizate*. Dacă e cazul, în secțiunea “Justificare/context/relevanță/oportunitate” solicitantul va justifica dacă investiția deservește o zonă marginalizată

1. **(În cazul unităților de învățământ existente) Autoevaluarea privind segregarea școlară la nivelul unității de învățământ pentru ultimul an școlar încheiat, însoțită după caz de Planul de desegregare școlară și incluziune educațională[[14]](#footnote-15)**

Se va depune Autoevaluarea privind segregarea școlară la nivelul unității de învățământ, în conformitate cu prevederile Metodologiei de monitorizare a segregării școlare în învățământul preuniversitar, aprobata prin Ordinul nr. 5633/23.12.2019 și dacă e cazul însoțită de Planul de desegregare școlară și incluziune educațională.

În cererea de finanțare, în secțiunea “Descrierea investiției”, vor fi detaliate măsurile de desegregare școlară și incluziune educațională propuse a fi finanțate prin proiect.

1. **Document emis de unitatea de învățământ/Inspectoratul Școlar Județean din care să rezulte (după caz), pentru ultimul an școlar încheiat, următoarele informații:**

* Indicele Capacității Școlii – ICS - raportul între numărul de locuri și numărul copiilor/elevilor înscriși într-o unitate de învățământ;
* Rata de participare în învățământul antepreșcolar/preșcolar (procentul copiilor cu vârste între 3 luni și 3 ani / 3 si 6 ani înscriși în învățământul antepreșcolar/ preșcolar din populația de aceeași grupă de vârstă – la nivel de UAT.);
* Rata de abandon școlar (ponderea elevilor repetenți, exmatriculați sau cu situația școlară neîncheiată în numărul total de elevi din unitatea școlară respectivă);
* Ponderea cadrelor didactice fără pregătire în numărul total de cadre didactice din unitatea școlară respectivă. *Grad didactic “fără pregătire”* se referă la cadrele didactice care nu au pregătire de specialitate în disciplina predată;
* Ponderea elevilor care aparțin grupurilor vulnerabile, în ultimul an școlar încheiat, din unitatea școlară respectivă.

1. **Autorizația de construire și dacă este cazul autorizația de demolare**

La cererea de finanțare se va anexa autorizația de construire în termen de valabilitate la data depunerii cererii de finanțare.

La proiectele ce cuprind lucrări de demolare a unei construcții existente pe terenul obiect al investiției, se va anexa inclusiv autorizația de demolare.

1. **Hotărârea consiliului local al solicitantului și hotărârile partenerilor (după caz), de aprobare a documentației tehnico-economice și a indicatorilor tehnico-economici**

Se va anexa Hotărârea consiliului local al solicitantului de aprobare a indicatorilor tehnico-economici, cu modificările și completările ulterioare, pentru documentația anexată la cererea de finanțare (PT).

Anexele la hotărâre trebuie să conțină detalierea indicatorilor tehnico-economici și a valorilor acestora în conformitate cu documentația tehnico-economică, asumați de proiectant și o scurta descriere/rezumat a investiției (maximum 2-3 pagini).

În cazul în care la cererea de finanțare se anexează o documentație tehnico-economică actualizată, hotărârea de aprobare a indicatorilor tehnico-economici va fi anexată pentru documentația actualizată, inclusiv modificările și completările ulterioare, iar dacă se menționează în conținutul acesteia modificarea unei hotărâri anterioare, atunci se va anexa și hotărârea inițială care a fost modificată.

În cazul proiectelor depuse în parteneriat, hotărârea de aprobare a indicatorilor tehnico-economici va fi depusă de către toți partenerii.

1. **Documentația tehnico-economică faza proiect tehnic (PT)**

Documentația, elaborată în conformitate cu Hotărârea Guvernului 907/2016, trebuie să cuprindă :

* Proiectul Tehnic aferent obiectivului de investiție. Acesta nu trebuie să fi fost elaborat/revizuit/reactualizat cu mai mult de 2 ani înainte de data depunerii cererii de finanțare. Va fi transmisă ultima variantă a proiectului tehnic, însoțită de procesul verbal de recepție.
* **Devizul general aferent proiectului tehnic**, **devize pe obiect** dacă este cazul, (ex. consolidări, componenta specifică tehnologiei informației și comunicațiilor). Acestea nu trebuie să fi fost actualizate cu mai mult de 12 luni înainte de data depunerii cererii de finanțare.

**⚠ Atenție!!!**

* *Solicitantul va obține Avizul Comitetului Tehnico-Economic pentru Societatea Informațională conform Hotărârii Guvernului nr. 941/2013, cu modificările și completările ulterioare pentru proiectele care au o componentă specifică tehnologiei informației și comunicațiilor cu o valoare nominală sau cumulată a acesteia mai mare de 5.000.000 lei, fără TVA, finanțate din fonduri europene.*

*Avizul este un document obligatoriu de prezentat in etapa de implementare conform secțiunii 11 și va face parte din dosarul de verificare a achiziției.*

Proiectul tehnic va fi verificat în cadrul etapei de evaluare tehnică și financiară, conform *Anexei 6 - Grila de analiza a conformității PT*.

Se acceptă ca în cadrul unei Cereri de finanțare să fie depuse două sau mai multe documentații tehnico-economice pentru obiecte de investiții diferite.

1. **(dacă este cazul) Raportul privind stadiul fizic al investiției (Anexa 10)** **însoțit de contractul de lucrări**

**Pentru proiectele de investiții pentru care execuția de lucrări a fost demarată, iar proiectele nu s-au încheiat în mod fizic sau implementate integral înainte de depunerea cererii de finanțare** se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de șantier și de către constructor. Raportul respectiv va fi însoțit de devize generale detaliate ale lucrărilor executate și plătite, ale lucrărilor executate și neplătite și respectiv ale lucrărilor rămase de executat. Devizele vor fi semnate de către elaboratorul documentației tehnico-economice. Din raportul privind stadiul fizic al investiției trebuie să reiasă inclusiv faptul că lucrările nu au fost finalizate.

Totodată, se va atașa și **contractul de lucrări (împreună cu toate actele adiționale încheiate)**, semnat după data de 01.01.2021 și **Procesul verbal de recepție parțială a lucrărilor.**

1. **Lista de lucrări, echipamente, dotări, mijloace de transport, lucrări sau servicii, cu încadrarea acestora în secțiunea de cheltuieli eligibile/neeligibile** (Anexa 8) corelată cu devizul general și bugetul proiectului.
2. **Documente prin care solicitantul demonstrează complementaritatea proiectului cu investiții propuse la finanțare/în evaluare/în implementare/finalizate din alte priorități ale PR Nord-Est 2021-2027, precum și din alte surse de finanțare.**

Se vor anexa documente din care să rezulte complementaritatea proiectului cu investiții propuse la finanțare/în evaluare/în implementare/finalizate din alte priorități ale PR Nord-Est 2021-2027, precum și din alte surse de finanțare (POR, PEO[[15]](#footnote-16), PIDS[[16]](#footnote-17), alte programe de educație sau incluziune socială) din perioada 2014-2027.

1. **Nota privind încadrarea în limitele de proprietate și fundamentarea rezonabilității costurilor asumată de proiectant și de reprezentantul legal** (Anexa 9).

Doar pentru achiziția de echipamente, în cadrul acestei note va fi detaliată inclusiv fundamentarea rezonabilității costurilor în baza a minimum 2 oferte de preț. Nu se vor atașa documentației de finanțare documentele care au stat la baza acestei fundamentări.

## **Aspecte administrative privind depunerea cererii de finanțare**

Cererea de finanțare depusă de solicitanți respectă modelul cadru aprobat prin ordin al ministrului investițiilor și proiectelor europene.

Completarea acesteia se face conform *Anexei 1 - Instrucțiuni privind completarea cererii de finanțare*.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

Depunerea documentelor justificative, a documentelor suport și a anexelor se va realiza într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

## **Anexele și documente obligatorii la momentul contractării**

1. **Documentele statutare ale solicitantului și ale partenerilor, dacă este cazul**

Vor fi prezentate, după caz, documentele statutare ale solicitantului și, dacă e cazul, ale partenerilor, în vigoare, astfel:

* Încheierea definitiva de validare a mandatului și orice document legal care confirma data începerii mandatului (ex. Jurământul);
* Ordinul Prefectului privind constatarea îndeplinirii condițiilor legale de constituire a consiliului local;
* Pentru entitățile cu personalitate juridică (Direcție/Serviciu) desprinse din aparatul Primăriei se vor atașa documentele prin care au fost înființate;
* Pentru situații particulare, alte documente relevante din care să rezulte calitatea de reprezentant legal al solicitantului/partenerilor.

1. **Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din Ordonanța de Urgență a Guvernului nr. 133/2021 (inclusiv hotărârile de aprobare a acestuia). În cadrul acestuia vor fi identificate rolurile și responsabilitățile tuturor părților implicate. Se va vedea *Anexa 7 - Modelul acordului de parteneriat*.

1. **Documente privind identificarea reprezentantului legal[[17]](#footnote-18) al solicitantului/ liderului de parteneriat, a tuturor partenerilor** **și a împuternicitului**
2. **(dacă este cazul) Împuternicirea pentru semnarea electronică extinsă a cererii de finanțare și a anexelor la aceasta**

Ȋn cazul în care cererea de finantare și anexele la aceasta sunt semnate, cu semnătură electronică extinsă, de o persoană împuternicită de reprezentantul legal al solicitantului/liderului de parteneriat, se anexează documentul de împuternicire. Documentul de împuternicire reprezintă un document administrativ emis de reprezentantul legal, cu respectarea prevederilor legale în vigoare.

**Observație:** Dacă la depunere, cererea de finantare este semnată de reprezentantul legal al solicitantului/liderului de parteneriat, iar pe parcursul procesului de evaluare și contractare, se împuternicește o persoană pentru semnarea electronică extinsă a răspunsurilor la solicitările de clarificări, cu respectare prevederilor din secțiunea 4.4, acest document se poate prezenta odată cu răspunsul la respectiva solicitare de clarificări.

1. **Extras relevant din strategia de dezvoltare teritorială/locală (după caz) din care sa reiasă apartenența proiectului la aceasta.**

Se va anexa inclusiv Hotărârea de aprobare a strategiei de către consiliul local/consiliile locale membre ale ZUF/ZM.

1. **Documente privind dreptul (drepturile reale) de proprietate /administrare/ concesiune/ superficie**
2. Extras de carte funciară din care să rezulte intabularea, emis cu maximum 30 de zile înaintea datei depunerii proiectului, din care să rezulte existența dreptului de proprietate și absența sarcinilor incompatibile cu investiția.
3. Plan de amplasament și delimitare a imobilului (PAD), pentru imobilele pe care se propune a se realiza investiția în cadrul proiectului, plan în care să fie evidențiate numerele cadastrale sau extras din planul cadastral în cazul imobilelor înscrise în cartea funciară ca urmare a finalizării lucrărilor de înregistrare sistematică pe unitatea administrativ-teritorială respectivă, vizate de OCPI.

Nu este acceptabilă depunerea altor planuri (Plan de situație, suport topografic, etc)

1. Tabel centralizator numere cadastrale, dacă investiția vizează mai multe numere cadastrale

Reprezentantul legal al solicitantului va confirma absența sarcinilor incompatibile cu investiția în cadrul declarației pe propria răspundere.

În plus, pe lângă documentele menționate mai sus, pentru dovedirea **dreptului de concesiune,** se va transmite **acordul proprietarului** pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanțare.

Documentele trebuie să fie cuprinzătoare pentru datele menționate în cadrul cererii de finanțare și în documentația tehnico-economică cu privire la identificarea investiției.

1. **Avizul Ministerului Educației.**

Solicitantul va prezenta Avizul emis de Ministerul Educației obținut conform metodologiei aprobate prin Ordinul Ministrului Educației nr. 5866/30.08.2023. publicat la adresa [https://www.edu.ro/legisla%C8%9Bie-ordine-de-ministru](https://www.edu.ro/legisla%C8%9Bie-ordine-de-ministru.).

Pentru obținerea avizului solicitantul va completa *Anexa 20 - Cererea pentru eliberarea Avizului privind necesitatea și oportunitatea proiectului* însoțit de *Anexa 21 - Chestionarul privind baza materială*, conform modelelor din ghid și restul documentelor menționate în metodologie.

* *Nota – imobilul trebuie să facă parte din domeniul public al UAT ului pe raza căruia este situat*

1. **(dacă e cazul) Document emis de Institutul Național de Statistică din care să rezulte tendința demografică pozitivă a populației școlare pentru perioada 2018-2022 la nivelul unității administrativ teritoriale.**

Prezentarea acestui document este obligatorie doar în cazul creării de unități de învățământ noi, cu excepția creșelor și grădinițelor,

Se va verifica dacă este pozitivă valoarea: (Media aritmetică a populației școlare în perioada 2018-2022 / Populația școlară în anul 2018) – 1.

1. **Certificate de atestare fiscală, referitoare la obligațiile de plată la bugetul local și la bugetul de stat**

Certificatele de atestare fiscală referitoare la obligațiile de plată la bugetul local și la bugetul de stat trebuie să fie în termenul de valabilitate.

În cazul parteneriatelor, toți membrii parteneriatului vor prezenta aceste documente.

Solicitantul/partenerii trebuie să fi achitat, la momentul etapei de contractare, obligațiile de plată nete (diferența dintre obligațiile de plată restanțe la buget și sumele de recuperat de la buget) către bugetul de stat și respectiv bugetul local, în cuantumul stabilit de legislația în vigoare.

1. **Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

În cazul parteneriatelor, toți membrii parteneriatului vor prezenta acest document.

1. **Formularul bugetar "Fișa proiectului finanțat/propus la finanțare în cadrul programelor aferente Politicii de coeziune a Uniunii Europene" (cod 23), prevăzut de Scrisoarea-cadru privind contextul macroeconomic, în conformitate cu prevederile Ordonanței de Urgență nr. 133/2021**
2. **Formularul nr. 1 - Fișă de fundamentare. Proiect propus la finanțare/finanțat din fonduri europene în conformitate cu Ordonanța de Urgență nr. 133/2021 (pentru entitățile de drept public)**
3. **Declarație pe propria răspundere a reprezentantului legal al solicitantului (Anexa 11) privind modificările survenite asupra documentației de finanțare .**

În cazul în care există modificări, sunt anexate documente justificative asumate de către solicitant/reprezentatul legal al solicitantului/ în conformitate cu prevederile ghidului solicitantului aplicabil apelului de proiecte.

1. **Hotărârea (hotărârile partenerilor, dacă e cazul) de aprobare a proiectului în conformitate cu ultima forma a bugetului rezultat în urma realizării documentației tehnico-economice**

În conformitate cu ultima formă a bugetului se va transmite hotărârea de aprobare a proiectului și a cheltuielilor aferente.

În Hotărârea sus menționată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condițiile rambursării/ decontării ulterioare a cheltuielilor eligibile din instrumente structurale.

În cazul parteneriatelor, toți partenerii vor depune aceste documente.

Se va utiliza *Anexa 12 - Model orientativ de Hotărâre de aprobare a proiectului*.

1. **Planul de monitorizare a proiectului**

Planul de monitorizare trebuie sa cuprindă indicatorii de etapă (repere cantitative/calitative față de care este apreciat progresul implementării unui proiect și pot reprezenta inclusiv stadii intermediare ale indicatorilor de realizare). Indicatorii de etapa se vor corela cu activitatea de bază a proiectului și se vor raporta cel puțin la stadiul procedurilor de achiziții, progresul execuției lucrărilor, etc.

Primul indicator de etapa poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare. Prin excepție, dacă data de începere a implementării proiectului este anterioară datei de semnare a contractului de finanțare/emiterii deciziei de finanțare, după caz, primul indicator de etapă este raportat la data semnării contractului de finanțare sau a emiterii deciziei de finanțare, după caz.

Planul de monitorizare propus va fi anexă la contractul de finanțare și va face subiectul monitorizării proiectului în etapa de implementare.

Se va utiliza *Anexa 4 - Planul de monitorizare*.

1. **Documentația privind imunizarea la schimbările climatice (dacă este cazul)**

Aceasta trebuie sa fie realizata conform mențiunilor din *Metodologia privind Imunizarea la Schimbările Climatice și respectarea Principiului DNSH*, disponibilă pe pagina web <https://regionordest.ro/documente-suport/>, secțiunea Documente utile, Documente suport, *Anexa 13 DNSH – P6 – Educație* aferenta acesteia.

Această documentație se depune în următoarele situații:

* Daca documentul de reglementare emis de Agenția de Protecție a Mediului este **Clasarea notificării**;
* Daca documentul de reglementare emis de Agenția de Protecție a Mediului este **Decizia etapei de încadrare ca document final**, obținută în urma ședinței Comitetului de Analiză Tehnică care a avut loc **înainte de data de 08.08.2023**, inclusiv această dată.
* Daca documentul de reglementare emis de Agenția de Protecție a Mediului este **Acordul de mediu**, obținut în urma ședinței Comitetului de Analiză Tehnică care a avut loc **înainte de data de 08.08.2023**, inclusiv această dată.

1. **Alte documente decât cele de mai sus, de prezentat in aceasta etapa, daca este cazul:**

* Documente din care să reiasă că solicitantul/ membrii parteneriatului, în cazul în care au fost stabilite debite în sarcina lor, ca urmare a măsurilor legale întreprinse de autoritatea de management, au fost achitate integral, atașând dovezi în acest sens, dacă este cazul;
* Planurile de școlarizare prin care unitățile de învățământ profesional si tehnic demonstrează că răspund nevoilor pieței muncii locale/regionale;
* Alte documente actualizate, necesar a fi prezentate conform declarației de la punctul 13 de mai sus.

## **Renunțarea la cererea de finanțare**

În situația renunțării la solicitarea finanțării, solicitantul va trebui să completeze și să semneze o cerere pe care o va transmite în format electronic către AM PR Nord-Est pe adresa [am@adrnordest.ro](mailto:am@adrnordest.ro), sau prin sistemul informatic MySMIS2021/SMIS2021+, după caz. Renunțarea la solicitarea de finanțare se va face numai de către reprezentantul legal/persoana împuternicită al/a solicitantului în mod expres prin mandat/împuternicire specială.

# **Procesul de evaluare, selecție și contractare a proiectelor**

## **Principalele etape ale procesului de evaluare, selecție și contractare**

Principalele etape ale procesului, respectiv evaluarea, selecția și contractarea proiectelor depuse, se realizează strict în baza documentelor și informațiilor transmise de solicitantul de finanțare prin sistemul informatic MySMIS2021/SMIS2021+ cu excepția situațiilor de nefuncționalitate a sistemului sau în alte situații prevăzute în ghidul solicitantului de finanțare sau detaliate de către AM prin Instrucțiuni.

Cererile de finanțare depuse de solicitanți în sistemul informatic MySMIS2021/SMIS2021+, se evaluează în conformitate cu metodologia și criteriile de evaluare și selecție descrise în cadrul prezentului ghid și aprobate de Comitetul de monitorizare a programului, conform prevederilor art. 40 din Regulamentul (UE) 2021/1060, cu modificările și completările ulterioare.

Durata totală până la semnarea contractului de finanțare sau emiterea deciziei de respingere de la finanțare este de **maximum 150 zile calendaristice** calculate de la data depunerii cererii de finanțare, conform prevederilor Ordonanța de Urgență a Guvernului 23/2023.

## **Conformitate administrativă — Declarația unică**

În conformitate cu Ordonanța de Urgență a Guvernului 23/2023 de simplificare prima etapa de verificare a proiectelor depuse este cea a conformității administrative, etapă complet digitalizată, realizată în mod automat prin sistemul informatic MySMIS2021/SMIS2021+, ce va urmări, în principal, existența declarației unice și a documentelor obligatoriu de anexat la cererea de finanțare. După verificarea conformității administrative, sistemul informatic MySMIS2021/ SMIS2021+ va informa solicitantul cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare.

## **Etapa de evaluare preliminară — dacă este cazul (specific pentru intervențiile FSE+)**

Nu se aplica prezentului apel de proiecte.

## **Evaluarea tehnică și financiară. Criterii de evaluare tehnică și financiară**

Evaluarea tehnică și financiară se realizează în ordinea depunerii proiectelor, de către comisiile de evaluare constituite la nivelul autorității de management în conformitate cu criteriile de evaluare tehnică și financiară din *Anexa 2 - Grila de evaluare tehnică și financiară*.

Proiectele care exced alocărilor menționate la secțiunea 3.3 nu vor parcurge etapa de evaluare, decât în cazul în care se vor disponibiliza sumele necesare finanțării acestora.

În aceasta etapă se va completa *Anexa 6 - Grila de analiza a conformității PT*. Dacă în cadrul unei cereri de finanțare sunt depuse mai multe proiecte tehnice, se va completa câte o grilă de analiză a conformității proiectului tehnic pentru fiecare obiectiv în parte, după caz.

Pe parcursul procesului de evaluare tehnică și financiară pot fi solicitate clarificări care, împreună cu răspunsurile la acestea, trebuie să se încadreze într-un termen de **maximum 10 zile lucrătoare** începând cu următoarea zi de după transmiterea primei solicitări de clarificări. Acest termen va fi adus la cunoștință solicitantului în prima solicitare de clarificări.

Termenul de răspuns aferent fiecărei solicitări de clarificări va fi de **maximum 5 zile** lucrătoare, termen ce poate fi prelungit, daca este necesar, până cel târziu în cea de-a 10-a zi de la data transmiterii primei solicitări de clarificări.

În cadrul răspunsurilor la solicitările de clarificări, pot fi depuse documente, inclusiv din categoria celor obligatorii de depus, care au fost emise ulterior depunerii proiectului, existând posibilitatea completării cererii de finanțare și a anexelor acesteia.

Netransmiterea răspunsurilor, răspunsul incomplet sau nerespectarea termenelor maxime de răspuns la solicitările de clarificări, poate conduce la respingerea proiectului, cererea de finanțare fiind evaluată doar în baza documentelor și a informațiilor existente. Cererea de finanțare respinsă în aceasta etapă se poate redepune în cadrul aceluiași apel, cu condiția ca apelul de proiecte să nu fi fost închis.

Pentru punctarea criteriului privind Indicele Dezvoltării Umane Locale (IDUL 2018\*) se va utiliza A*nexa 14 - IDUL 2018*.

## **Aplicarea pragului de calitate**

În cadrul acestui apel de proiecte, pragul minim de calitate de la care se consideră că un proiect îndeplinește condițiile minime necesare pentru a fi finanțat din fonduri europene nerambursabile este de **60 de puncte**. Totodată, se va avea in vedere că bifarea cu NU a criteriului privind existența Autorizației de construire din *Anexa 6 - Grila de analiza a conformității PT* atrage respingerea proiectului, chiar dacă punctajul obținut în urma evaluării tehnice și financiare depășește 60 de puncte.

Astfel, în urma finalizării etapei de evaluare tehnică și financiară și a soluționării, dacă este cazul, a contestațiilor depuse, selecția proiectelor se va face ținând cont de respectarea pragului de calitate stabilit precum și de limita alocării financiare predefinite.

În cazul în care ultimul proiect din listă se încadrează parțial în alocarea financiară acesta va fi finanțat în cazul în care solicitantul reface bugetul cererii de finanțare și își mărește contribuția proprie astfel încât valoarea nerambursabilă să devină egală cu suma disponibilă în alocare. În caz contrar proiectul se respinge.

## **Aplicarea pragului de excelență**

Nu se aplica prezentului apel de proiecte.

## **Notificarea rezultatului evaluării tehnice și financiare**

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte. Împotriva rezultatului evaluării tehnice și financiare, solicitantul poate formula contestație în termen de 30 zile calendaristice, calculate de la data comunicării rezultatului evaluării, în conformitate cu prevederile din secțiunea 8.8.

## **Contestații**

Un solicitant de finanțare nerambursabilă, care se consideră nedreptățit de rezultatele proceselor de evaluare și/sau contractare pentru documentația depusă de acesta pentru finanțare, poate formula în scris câte **o singură contestație**, asupra rezultatului fiecărei etape din procesele de selecție și/sau contractare, care va fi transmisă spre soluționare la AM PR Nord-Est.

Contestația va cuprinde cel puțin următoarele:

a) datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestat(e);

e) motivele de fapt si de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicitului solicitantului.

Pentru a putea fi analizata o contestație, solicitantul trebuie să aducă argumente in susținerea punctului sau de vedere. În lipsa motivelor de fapt și de drept, a argumentelor care să susțină contestarea deciziei primite de solicitant, AM PR Nord-Est consideră contestația neîntemeiată, aceasta fiind respinsă fără a mai fi analizată.

Contestațiile se transmit prin intermediul sistemului informatic MySMIS2021/SMIS2021+.

Contestațiile se pot depune în **maximum 30 de zile calendaristice** de la data înștiințării de către AM PR Nord-Est asupra rezultatului contestat. Contestațiile depuse după termenul anterior menționat vor fi clasate, fiind considerate respinse, fără a mai fi analizate.

Contestatarul nu poate sa depună documente noi in susținerea cauzei și nu poate să modifice conținutul documentației inițiale.

Contestațiile vor fi soluționate de regulă, în termen de **10 de zile lucrătoare** de la momentul înregistrării acestora la AM PR Nord-Est. In situația în care se constată că este necesară o prelungire a acestui termen, AM PR Nord-Est va notifica solicitantul în acest sens.

Contestația poate fi retrasă de contestatar până la soluționarea acesteia.

Decizia AM PR Nord-Est este finală, contestatarul nu va mai putea înainta o nouă contestație privind aceleași motive.

În situația în care contestatarul este nemulțumit de modul de soluționare a contestației de către AM PR Nord-Est, se poate adresa instanțelor de judecată abilitate în acest sens și va fi informat asupra acestui aspect în cadrul scrisorii de răspuns la contestația depusă.

## **Contractarea proiectelor**

1. **Verificarea îndeplinirii condițiilor de eligibilitate**

Demararea etapei de contractare se va realiza prin transmiterea unei notificări prin intermediul sistemului informatic MySMIS2021/SMIS2021+ prin care se vor solicita transmiterea anexelor obligatorii pentru această etapă, precum și soluționarea observațiilor rezultate în urma etapei de evaluare tehnică și financiară.

Ulterior notificării de demarare a etapei de contractare, solicitantul are obligația depunerii documentelor obligatorii enumerate în cadrul secțiunii 7.6, în termen **de maximum 15 zile lucrătoare**.

Vor putea fi solicitate clarificări iar solicitanții au obligația să răspundă la acestea cu respectarea termenului de **maximum 15 zile lucrătoare** calculat din ziua lucrătoare imediat următoare de după transmiterea scrisorii de clarificări, sub sancțiunea respingerii cererii de finanțare.

Netransmiterea clarificărilor solicitate în termenele comunicate, răspunsul incomplet sau nesatisfăcător pot conduce la respingerea cererii de finanțare, în conformitate cu prevederile prezentului ghid, cererea de finanțare fiind evaluată doar în baza documentelor și a informațiilor existente.

În această etapa solicitanții vor trebui să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate. Astfel, verificarea îndeplinirii condițiilor de eligibilitate se realizează pe baza informațiilor și a documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepționale și pentru motive independente de solicitant/lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare, cu respectarea condițiile de finanțare prevăzute în ghid și cu încadrarea în perioada de programare. Perioadele cumulate de suspendare nu pot depăși **45 de zile** calendaristice.

Pentru toate proiectele de investiții publice solicitantul are obligația ca în etapa de contractare să facă dovada unui drept real principal fără sarcini incompatibile cu investiția asupra bunurilor imobile care fac obiectul cererii de finanțare.

Etapa de contractare se încheie cu completarea documentului *Anexa 13 - Grila contractare*.

1. **Decizia de acordare/respingere a finanțării**

Ca urmare a verificării îndeplinirii condițiilor de eligibilitate, AM PR Nord-Est va emite fie decizia de aprobare, fie decizia de respingere a finanțării.

AM PR Nord-Est emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute în Ghidul Solicitantului:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul Solicitantului;

b) solicitantul nu răspunde în termenele prevăzute la secțiunea 8.9.1.

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+.

Împotriva deciziei de respingere a finanțării solicitantul/liderul de parteneriat poate formula contestație pe cale administrativă, la AM PR Nord-Est, în termenul de **maximum 30 zile calendaristice**, calculat de la data primirii acesteia prin sistemul informatic MySMIS2021/SMIS2021+.

1. **Definitivarea planului de monitorizare a proiectului**

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PR Nord-Est verifică și validează indicatorii de etapă în cadrul etapei de contractare, care sunt prevăzuți în Planul de monitorizare a proiectului.

Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului.

Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.

Prin excepție, dacă data de începere a implementării proiectului este anterioară datei de semnare a contractului de finanțare/emiterii deciziei de finanțare, după caz, primul indicator de etapă este raportat la data semnării contractului de finanțare sau a emiterii deciziei de finanțare, după caz.

În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

În definitivarea Planului de monitorizare, solicitantul de finanțare va avea în vedere mențiunile capitolului 6 din cadrul prezentul ghid.

1. **Semnarea contractului de finanțare/emiterea deciziei de finanțare**

Pentru proiectele selectate, în baza deciziei de aprobare a finanțării, AM PR Nord-Est va proceda la încheierea contractului de finanțare.

Modelul standard de contract de finanțare utilizat pentru contractarea proiectelor selectate în urma procesului de evaluare este cel prezentat în cadrul *Anexei 16 - Contract de finanțare*.

Pe lângă clauzele standard prevăzute în cadrul modelului de contract, clauzele specifice aplicabile proiectelor contractate în cadrul prezentului apel de proiecte se regăsesc în *Anexa 17 - Condiții specifice*.

Modelul standard de contract de finanțare poate fi actualizat în baza modificărilor legislative cu impact asupra clauzelor contractuale sau în alte cazuri obiectiv justificate.

Semnarea și încărcarea în sistem a contractului de către beneficiar se realizează în maximum **5 zile lucrătoare** de la data notificării de către AM.

# **Aspecte privind conflictul de interese**

Solicitanții de finanțare vor respecta prevederile legale naționale și europene în vigoare cu privire la conflictul de interese.

Reprezentantul legal al solicitantului de finanțare/liderului de parteneriat și reprezentanții legali ai partenerilor, dacă este cazul, se obligă să întreprindă toate diligențele necesare pentru a evita și, după caz, a înlătura orice conflict de interese pe toată perioada de derulare a proiectului, începând cu data depunerii cererii de finanțare și până la expirarea perioadei de durabilitate a proiectului.

Reprezentantul legal al solicitantului de finanțare/liderului de parteneriat și reprezentanții legali ai partenerilor, dacă este cazul, au obligația de a informa AM PR Nord-Est în legătură cu orice situație care dă naștere sau este posibil să dea naștere unei situații potențial generatoare de conflict de interese, în termen de maximum **5 zile lucrătoare** de la luarea la cunoștință a situației.

AM PR Nord-Est va lua toate măsurile necesare pentru evitarea și înlăturarea situațiilor de conflict de interese, în conformitate cu prevederile naționale și europene în vigoare aplicabile în materia conflictului de interese.

# **Aspecte privind prelucrarea datelor cu caracter personal**

Solicitanții de finanțare își vor exprima acordul în cadrul Declarației unice cu privire la furnizarea si prelucrarea datelor cu caracter personal/ale instituției pe care o reprezintă, precum și cu accesarea și prelucrarea acestora în bazele de date publice cu scopul realizării verificărilor stabilite prin ghid, în baza Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prelucrarea, stocarea/arhivarea datelor conform normelor legale incidente.

# **Aspecte privind monitorizarea tehnică și rapoartele de progres**

După semnarea contractului de finanțare beneficiarul are obligația de a prezenta următoarele:

- contractul de execuție a lucrărilor însoțit de caietul de sarcini din care sa reiasă respectarea principiului DNSH, conform secțiunilor 3.17 și 5.7;

- dacă este cazul, se vor furniza informații cu privire la persoanele cu dizabilități și persoanele care fac parte din grupuri dezavantajate din grupul țintă și din echipa de implementare a proiectului;

- dacă e cazul, avizul Comitetului Tehnico-Economic pentru Societatea Informațională și devizul pe obiect aferent componentei tehnologiei informației și comunicațiilor (in cadrul dosarului de verificare a achizițiilor).

## **Rapoartele de progres**

AM PR Nord-Est monitorizează proiectele pe baza rapoartelor de progres și a vizitelor de monitorizare, în vederea evaluării permanente a evoluției progresului implementării acestora și posibile abateri de la graficul de implementare sau de natură să afecteze atingerea indicatorilor de realizare și de rezultat. Totodată, AM PR Nord-Est va monitoriza îndeplinirea indicatorilor de etapă și va sprijini beneficiarul pentru a identifica soluții adecvate pentru îndeplinirea acestora și pentru buna implementare a proiectelor care fac obiectul contractului de finanțare.

În situația nerealizării indicatorilor de etapă la termenele prevăzute în planul de monitorizare, AM PR Nord-Est va implementa acțiuni și măsuri de monitorizare consolidată și va putea să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres.

## **Vizitele de monitorizare**

AM PR Nord-Est are dreptul de a monitoriza și verifica din punct de vedere tehnic și financiar implementarea proiectului, pe baza contractului de finanțare și cererii de finanțare aprobate și a Planului de monitorizare în vederea asigurării îndeplinirii obiectivelor proiectului și prevenirii neregulilor. În acest sens, va realiza vizite de monitorizare și vizite la fața locului, pentru a verifica progresul fizic al activităților și stadiul realizării indicatorilor, îndeplinirea indicatorilor de etapă.

AM PR Nord-Est va realiza vizite pe teren la beneficiarii proiectelor, post-implementare, pe perioada în care beneficiarul/liderul de parteneriat au obligația de a asigura sustenabilitatea/durabilitatea proiectului, respectiv caracterul durabil al operațiunilor potrivit prevederilor art. 65 din Regulamentul (UE) 2021/1060, după caz.

În conformitate cu prevederile contractului de finanțare, AM PR Nord-Est elaborează *Raportul de vizită* care se generează prin sistemul informatic MySMIS2021/SMIS2021+ în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

AM PR Nord-Est are obligația de a informa beneficiarul, prin MySMIS2021/SMIS2021+, asupra acțiunilor de verificare la fața locului a implementării proiectului/ acțiunilor de monitorizare/ acțiunilor de control din partea autorităților care desfășoară activități de audit și control, cu excepția vizitelor de monitorizare ad-hoc și a cazurilor în care informarea prealabilă ar putea prejudicia obiectul verificărilor.

## **Mecanismul specific indicatorilor de etapă. Planul de monitorizare**

În intervalul dintre doi indicatori de etapă consecutivi, AM PR Nord-Est monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

În termen de **5 zile lucrătoare** de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PR Nord-Est verifică și confirmă îndeplinirea sau, după caz, neîndeplinirea acestuia în termen de **5 zile lucrătoare** de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM PR Nord-Est poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+ se emit atenționări automate către beneficiar și AM PR Nord-Est cu cel puțin **10 zile calendaristice** înaintea termenului prevăzut pentru îndeplinirea indicatorilor. Totodată, se notifică beneficiarul și AM PR Nord-Est cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului stabilit, prin sistemul informatic MySMIS2021/SMIS 2021+ se blochează posibilitatea de încărcare a documentelor. Ulterior, beneficiarul poate solicita, motivat, AM PR Nord-Est deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM PR Nord-Est înregistrează în sistemul informatic MySMIS2021/SMIS2021+ îndeplinirea cu întârziere a acestuia.

Neîndeplinirea unui indicator de etapă și măsurile de monitorizare pe care le poate aplica AM PR Nord-Est nu au natura și implicațiile unei nereguli sau unei fraude, așa cum sunt acestea definite la art. 2 alin. (1) lit. a) și b) din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM PR Nord-Est poate aplica, în funcție de analiza obiectivă și riscurile identificate, în condițiile prevăzute în contractul de finanțare, măsurile prevăzute în cadrul Ordonanța de Urgență a Guvernului 23/2023 – art. 14, alin. (20).

Sumele respinse pot fi reincluse de beneficiar și resolicitate la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul de finanțare, AM PR Nord-Est poate proceda la rezilierea contractului de finanțare/deciziei de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Planul de monitorizare al proiectului poate face obiectul unor modificări prin act adițional la contractul de finanțare.

# **Aspecte privind managementul financiar**

Mecanismele cererilor de prefinanțare, plată și rambursare a cheltuielilor în cadrul contractelor de finanțare se realizează în conformitate cu prevederile Ordonanței de Urgență nr. 133/17.12.2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare, precum și normele de aplicare aprobate prin Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

Conturile necesare implementării mecanismului cererilor de plata, precum si cele necesare încasării sumelor prin cereri de prefinanțare și de rambursare, sunt enumerate in Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

## **Mecanismul cererilor de prefinanțare**

Mecanismul cererilor de prefinanțare este reglementat de cap IV, art. 18-20 din Ordonanța de Urgență nr. 133/17.12.2021 si prin Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

**Cererea de prefinanțare** reprezintă cererea depusă de către un beneficiar/lider de parteneriat prin care se solicită autorității de management virarea sumelor necesare pentru plata cheltuielilor necesare implementării proiectelor finanțate din fonduri europene, fără depășirea valorii totale eligibile a contractului de finanțare, așa cum sunt prevăzute în bugetele contractelor/ deciziilor de finanțare;

Pentru proiectele finanțate din Fondul European de Dezvoltare Regională, se poate acorda prefinanțare în tranșe de **maximum 10%** din valoarea eligibilă a contractului de finanțare, fără depășirea valorii totale eligibile a acestuia, beneficiarilor/liderilor de parteneriat/ partenerilor, alții decât cei prevăzuți la art. 7 alin. (1)-(5), (8) și (10) din Ordonanța de Urgență nr. 133/17.12.2021.

Tranșa solicitată, împreună cu soldul nejustificat al prefinanţării, prin cereri de rambursare, nu poate depăși procentul indicat anterior (10%).

Pentru proiectele implementate în parteneriat, **liderul de parteneriat depune cererea de prefinanțare**, iar autoritatea de management virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului finanțare și prevederilor acordului de parteneriat, parte integrantă a acestuia/acesteia.

Cu excepția primei tranșe de prefinanțare acordate, următoarele tranșe de prefinanțare se acordă cu deducerea sumelor nejustificate din tranșa anterior acordată.

Beneficiarul/Liderul de parteneriat care a depus cerere de prefinanțare **are obligația** depunerii unei/unor cereri de rambursare care să cuprindă cheltuielile efectuate din tranșa de prefinanțare acordată, în cuantum cumulat de **minimum 50%** din valoarea acesteia, în termen de maximum **90 de zile calendaristice** de la data la care autoritatea de management a virat tranșa de prefinanțare în contul beneficiarului, fără a depăși durata contractului de finanțare.

În cazul proiectelor implementate în parteneriat, pentru care cererea de prefinanțare a inclus sume aferente activităților unuia sau mai multor parteneri, liderul de parteneriat poate solicita acordarea unei noi tranșe de prefinanțare care să cuprindă sume destinate exclusiv realizării activităților liderului de parteneriat/partenerului/partenerilor dacă au fost deja depuse una sau mai multe cereri de rambursare prin care fiecare justifică minimum 50% din tranșa anterioară proprie de prefinanțare acordată.

Beneficiarii/Liderii de parteneriat/Partenerii au obligația restituirii integrale/parțiale a prefinanţării acordate, în cazul în care aceștia nu justifică prin cereri de rambursare utilizarea fondurilor acordate. Modalitatea de restituire fiind prevăzută în cuprinsul normelor metodologice la Ordonanța de Urgență nr. 133/17.12.2021.

Beneficiarii/Liderii de parteneriat/partenerii care au primit prefinanțare pot justifica utilizarea acesteia prin cheltuieli eligibile cuprinse în cereri de rambursare, depuse conform termenelor prevăzute în legislația națională în vigoare, aferente atât fondurilor externe nerambursabile, cât și cofinanțării de la bugetul de stat.

În cazul în care autoritatea de management autorizează cheltuieli eligibile cuprinse în cererile de rambursare, aferente fondurilor externe nerambursabile și cofinanțării de la bugetul de stat, contravaloarea acestora se deduce din valoarea prefinanţării, iar sumele respective nu se mai cuvin a fi rambursate beneficiarilor/liderilor de parteneriat/ partenerilor, după caz.

## **Mecanismul cererilor de plată**

Mecanismul cererilor de plata este reglementat de cap V, art. 22 din Ordonanța de Urgență nr. 133/17.12.2021 si prin Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

În procesul de implementare a programelor, autoritățile de management pot utiliza mecanismul cererilor de plată.

Mecanismul cererilor de plată se aplică beneficiarilor de proiecte finanțate din fonduri europene, alții decât cei prevăzuți la art. 7 alin. (1)-(5), (8) și 10 din Ordonanța de Urgență nr. 133/17.12.2021.

**Cererea de plată** reprezintă cererea depusă de către un beneficiar prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, facturilor de avans.

Pentru a beneficia de mecanismul cererilor de plata, beneficiarii/liderii de parteneriat/partenerii își vor deschide conturi distincte la Trezoreria Statului.

După primirea facturilor pentru livrarea bunurilor/ prestarea serviciilor/execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, a statelor privind plata salariilor, a statelor/centralizatoarelor pentru acordarea burselor, subvențiilor, premiilor și onorariilor, beneficiarul depune la organismul intermediar/autoritatea de management cererea de plată și documentele justificative aferente acesteia.

Pentru proiectele implementate în parteneriat, liderul de parteneriat depune cererea de plată, iar autoritatea de management virează, după efectuarea verificărilor, valoarea cheltuielilor autorizate în conturile liderului de parteneriat/ partenerilor care le-au angajat, fără a aduce atingere contractului de finanțare și prevederilor acordului de parteneriat, parte integrantă a acestuia/acesteia.

Beneficiarii/Liderii de parteneriat/Partenerii, alții decât cei prevăzuți la art. 7 și 8 din Ordonanța de Urgență nr. 133/17.12.2021, au obligația de a achita integral contribuția proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.

În termen de maximum **20 de zile lucrătoare** de la data depunerii de către beneficiar/liderul de parteneriat a cererii de plată, autoritatea de management efectuează verificarea cererii de plată. După efectuarea verificărilor, autoritatea de management virează beneficiarului/liderului de parteneriat/ partenerului valoarea cheltuielilor rambursabile, în termen de **3 zile lucrătoare** de la momentul de la care aceasta dispune de resurse în conturile sale, într-un cont distinct de disponibil, deschis pe numele beneficiarilor/liderilor de parteneriat/ partenerilor la unitățile teritoriale ale Trezoreriei Statului. În ziua următoare virării, autoritatea de management transmite beneficiarilor/liderilor de parteneriat/partenerilor o notificare, întocmită distinct pentru fiecare dintre aceștia.

Pentru depunerea de către beneficiar/liderul de parteneriat a unor documente adiționale sau clarificări solicitate de către autoritatea de management, termenul de **20 de zile lucrătoare** poate fi întrerupt, fără ca perioadele de întrerupere cumulate să depășească **10 zile lucrătoare**.

Sumele primite de beneficiar/lider de parteneriat/parteneri în baza cererilor de plată nu pot fi utilizate pentru o altă destinație decât cea pentru care au fost acordate. Plățile din fondurile încasate de la Autoritatea de Management se efectuează de către beneficiari/lideri de parteneriat/parteneri în termen de maximum **5 zile lucrătoare** de la încasarea sumelor în contul de trezorerie destinat derulării mecanismului cererilor de plata.

În termen de maximum **10 zile lucrătoare** de la data încasării sumelor virate de către autoritatea de management, beneficiarii au obligația de a depune cererea de rambursare aferentă cererii de plată la autoritatea de management, în care este justificata prin documente, utilizarea sumelor decontate prin cererea de plată, inclusiv contribuția proprie a beneficiarului. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât și partenerului/partenerilor.

**Cerere de rambursare aferentă cererii de plată** - cererea depusă de către un beneficiar/lider al unui parteneriat prin care se justifică utilizarea sumelor plătite de către autoritatea de management ca urmare a cererii de plată

Beneficiarii/Liderii de parteneriat/Partenerii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Recuperarea sumelor se efectuează pe baza mecanismului detaliat la art. 20 din Ordonanța de Urgență a Guvernului 133/2021.

Nerespectarea termenului de depunere a cererii de rambursare aferente unei cereri de plata, de către beneficiari/ lideri de parteneriat constituie încălcarea contractului de finanțare, autoritatea de management putând decide rezilierea acestuia/revocarea acesteia.

## **Mecanismul cererilor de rambursare**

Mecanismul cererilor de rambursare este reglementat de cap V, art. 25 din Ordonanța de Urgență nr. 133/17.12.2021 si prin Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

În procesul de implementare a programelor, autoritățile de management pot utiliza mecanismul cererilor de rambursare.

Beneficiarii/Liderii de parteneriat au obligația de a depune la autoritățile de management cereri de rambursare pentru decontarea cheltuielile efectuate in cadrul proiectului. In cadrul implementării unui proiect, beneficiarii pot depune următoarele tipuri de cereri de rambursare:

* **Cereri de rambursarea aferente cererilor de plata**, prin care se justifica sumele acordate prin mecanismul cererilor de plata (vezi secțiunea 12.2).
* **Cereri de rambursare** prin care se solicită autorității de management virarea sumelor aferente cheltuielilor eligibile efectuate conform contractului/deciziei de finanțare sau prin care se justifică utilizarea prefinanţării (vezi secțiunea 12.1).

În termen de maximum **20 de zile lucrătoare** de la data depunerii de către beneficiar/liderul de parteneriat la autoritatea de management a cererii de rambursare întocmite conform contractului de finanțare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de **3 zile lucrătoare** de la momentul de la care autoritatea de management dispune de resurse în conturile sale. După efectuarea plății, autoritatea de management notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru depunerea de către beneficiar/liderul de parteneriat a unor documente adiționale sau clarificări solicitate de autoritatea de management sau de organismul intermediar, termenul de **20 de zile lucrătoare** poate fi întrerupt fără ca perioadele de întrerupere cumulate să depășească 10 zile lucrătoare.

În cazul cererii de rambursare finale depuse de beneficiar/liderul de parteneriat în cadrul proiectului, termenul de **20 de zile lucrătoare** poate fi prelungit cu durata necesară efectuării tuturor verificărilor procedurale specifice autorizării plății finale, cu respectarea art. 74 alin. (1) lit. (b) din Regulamentul (UE) 2021/1.060.

Nedepunerea de către beneficiar/liderul de parteneriat a documentelor sau clarificărilor solicitate în termenul prevăzut în contractul de finanțare atrage respingerea parțială sau totală, după caz, a cererii de rambursare.

Pentru proiectele implementate în parteneriat, liderul de parteneriat depune cererea de rambursare, iar autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului/deciziei de finanțare și prevederilor acordului de parteneriat, parte integrantă a acestuia/acesteia.

## **Graficul cererilor de prefinanțare/plată/rambursare**

Beneficiarii de finanțare vor elabora graficul de depunere al cererilor de prefinanțare/ plată/rambursare, anexă la contractul de finanțare, în corelare cu calendarul proiectului, activitățile previzionate, indicatorii de etapă și bugetul proiectului, din cererea de finanțare.

## **Vizitele la fața locului**

Conform Regulamentului CE nr. 1060/2021, Art. 74, Autoritatea de Management va efectua vizite pe teren pentru a verifica dacă lucrarile au fost executate, produsele au fost furnizate şi serviciile prestate şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunităţii şi cu legislaţia naţională.

Verificările prevăzute la art. 74 alin. (2) din Regulamentul (UE) nr.1060/2021 cuprind:

* verificări administrative ale documentelor ce însoţesc cererile de prefinanţare/plată/rambursare prezentate de beneficiarii proiectelor;
* verificări la faţa locului ale proiectelor.

Verificările pe teren au ca scop:

* să asigure că proiectul se realizează conform condiţiilor contractuale şi activităţilor descrise în cererea de finanţare;
* să constate livrarea produsului / prestarea serviciului / executia lucrarilor în conformitate cu termenii şi condiţiile contractului economic, evoluţia fizică şi respectarea normelor UE privind publicitatea, stadiul fizic de realizare a proiectului;
* verificarea pe teren va avea în vedere existenţa unui sistem de înregistrare în contabilitate şi folosirea de coduri analitice distincte pentru activităţile aferente proiectelor;
* să asigure că cheltuielile declarate sunt eligibile – că toate facturile depuse spre decontare sunt aferente implementării proiectului şi sunt efectuate în conformitate cu prevederile comunitare şi naţionale;

Beneficiarul unui proiect finanțat din fonduri europene are obligația îndosarierii și păstrării în bune condiții a tuturor documentelor aferente proiectului. Obligația poate fi îndeplinită și prin arhivarea electronică a tuturor documentelor aferente proiectului, potrivit prevederilor Legii nr. 135/2007 privind arhivarea documentelor în formă electronică, republicată.

Beneficiarul și/sau partenerii au obligația de a pune la dispoziția Autoritatii de management documentele și/sau informațiile necesare pentru verificarea modului de utilizare a finanțării nerambursabile și să asigure condițiile pentru efectuarea verificărilor la fața locului.

În vederea efectuării verificărilor la fața locului, beneficiarul și partenerii se angajează să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, pe suport hârtie sau în format electronic. Documentele trebuie sa fie ușor accesibile și arhivate astfel încât, să permită verificarea lor.

In situația arhivării electronice potrivit prevederilor Legii nr. 135/2007 privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control.

Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către beneficiar.

În vederea efectuarii vizitei la fata locului, autoritatea de management va notifica beneficiarul cu privire la proiectul/proiectele ce urmează a fi examinate, specificând cine va efectua vizita pe teren şi în ce perioadă.

Vizita pe teren se va finaliza, pe baza constatărilor, prin completarea *Raportului privind vizita la faţa locului în perioada de implementare* - Anexa 6 la Ordonanța de Urgență a Guvernului 23/2023, aprobata prin Ordinul nr. 1777/2023), în care se vor include observatii, concluzii, precum si recomandări privind acţiunile care trebuie întreprinse de beneficiar pentru remedierea problemelor constatate si termenele de raspuns.

# **Modificarea ghidului solicitantului**

## **Aspectele care pot face obiectul modificărilor prevederilor ghidului solicitantului**

Aspectele prevăzute în cadrul ghidului solicitantului se raportează la legislația în vigoare. Modificarea prevederilor legale în vigoare poate determina AM PR Nord-Est să solicite documente suplimentare și/sau respectarea unor condiții suplimentare față de prevederile respectivului documente, pentru conformarea cu modificările legislative intervenite.

AM PR Nord-Est poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare.

De asemenea, AM PR Nord-Est poate emite clarificări/ interpretări ale prevederilor ghidului, cu condiția ca acestea să nu modifice/ să completeze prevederile acestuia.

## **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

In conformitate cu cele precizate la secțiunea 13.1, AM PR Nord-Est poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare.

În funcție de modificările intervenite, AM PR Nord-Est se va asigura de respectarea principiului privind tratamentul nediscriminatoriu al tuturor solicitanților la finanțare, asigurând, totodată, și transparența sistemului de evaluare prin publicarea tuturor modificărilor și condițiilor suplimentare intervenite ulterior publicării ghidului.

# **Anexe**

La prezentul document sunt anexate următoarele:

* Anexa 1 - Instrucțiuni privind completarea cererii de finanțare
* Anexa 2 - Grila de evaluare tehnică și financiară
* Anexa 3 - Declarația unică
* Anexa 4 - Planul de monitorizare
* Anexa 5 - Cheltuieli eligibile - O regiune educata
* Anexa 6 - Grila de analiza a conformității PT
* Anexa 7 - Model acord parteneriat
* Anexa 8 - Lista de lucrări, echipamente, dotări, servicii
* Anexa 9 - Nota privind încadrarea în limitele de proprietate si fundamentarea rezonabilității costurilor
* Anexa 10 - Raport privind stadiul fizic al investiției
* Anexa 11 - Declarația privind realizarea de modificări pe parcursul procesului de evaluare
* Anexa 12 - Model orientativ de Hotărâre de aprobare a proiectului
* Anexa 13 - Grila contractare
* Anexa 14 - IDUL
* Anexa 15 - Matrice de corelare buget-deviz
* Anexa 16 - Contract de finanțare
* Anexa 17 – Condiții specifice
* Anexa 18 - Bugetul proiectului
* Anexa 19 – Atlasul zonelor urbane marginalizate din România
* Anexa 20 - Cerere pentru eliberarea Avizului privind necesitatea și oportunitatea proiectului
* Anexa 21 - Chestionar privind baza materială
* Anexa 22 - Declarația privind eligibilitatea TVA (sub 5000000 euro)
* Anexa 23 - Declarația privind eligibilitatea TVA (peste 5000000 euro)

1. A se vedea art. 5 din REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize; [↑](#footnote-ref-2)
2. Nearly Zero-Energy Building [↑](#footnote-ref-3)
3. *Conform OUG nr. 36/2023* [↑](#footnote-ref-4)
4. Fondul Social European Plus [↑](#footnote-ref-5)
5. Regulament Dispoziții Comune - Regulamentul (UE) 2021/1060 [↑](#footnote-ref-6)
6. Art. 18 din Comunicare a Comisiei nr. 2016/C 262/01 privind noțiunea de ajutor de stat astfel cum este menționată la articolul 107 alineatul (1) din TUE [↑](#footnote-ref-7)
7. Art. 28 din Comunicare a Comisiei nr. 2016/C 262/01 privind noțiunea de ajutor de stat astfel cum este menționată la articolul 107 alineatul (1) din TUE si Hotărârea Curții de Justiție din 11 septembrie 2007, Comisia/Germania, C-318/05, ECLI:EU:C:2007:495, punctul 68. A se vedea, de asemenea, Decizia Comisiei din 25 aprilie 2001 privind ajutorul de stat N 118/00 – Subvenții publice acordate cluburilor sportive profesionale (JO C 333, 28.11.2001, p. 6). [↑](#footnote-ref-8)
8. Art. 29 din Comunicare a Comisiei nr. 2016/C 262/01 privind noțiunea de ajutor de stat astfel cum este menționată la articolul 107 alineatul (1) din TUE [↑](#footnote-ref-9)
9. Programul Regiunea Dunării [↑](#footnote-ref-10)
10. Zonă Urbană Funcțională [↑](#footnote-ref-11)
11. Zonă Metropolitană [↑](#footnote-ref-12)
12. În conformitate cu prevederile Legii nr. 50/1991, republicată, cu modificările și completările ulterioare și ale Legii nr. 213/1998 privind proprietatea publică și regimul juridic al acesteia, cu modificările și completările ulterioare. [↑](#footnote-ref-13)
13. Bazinul de cuprindere este teritoriul UAT [↑](#footnote-ref-14)
14. ORDIN nr. 6.134 din 21 decembrie 2016 privind interzicerea segregării școlare în unitățile de învățământ preuniversitar [↑](#footnote-ref-15)
15. Programul Operațional Educație și Ocupare 2021-2027 (MIPE) [↑](#footnote-ref-16)
16. Programul Operațional Incluziune și Demnitate Socială 2021-2027 [↑](#footnote-ref-17)
17. Reprezentantul legal care își exercită atribuțiile de drept. [↑](#footnote-ref-18)