**Anexa 5**

**Detalierea și plafoanele maxime ale categoriilor și sub-categoriilor de cheltuieli eligibile**

Cheltuielile eligibile sunt corespunzătoare activităților eligibile din cadrul Priorității P6 – O regiune educata.

Categoriile și sub-categoriile de cheltuieli eligibile aplicabile în cadrul acestui apel de proiecte depus în MySMIS sunt:

**Costuri directe**

* **Categoria – Servicii**
* ***Sub-categoria – Cheltuieli pentru măsuri de tip FSE+ care se adresează desegregării și incluziunii sociale***

Aceste cheltuieli privesc, dar nu se limitează la acțiunile descrise la capitolul 5.2. 2 Activități eligibile.

Cheltuielile sunt eligibile în limita a maxim **5%** din valoarea eligibilă a proiectului.

* ***Subcategoria – Cheltuieli pentru digitalizarea obiectivelor***

Cuprinde cheltuielile pentru digitalizarea unităților: platforme digitale de comunicare și schimb de documente, baze de date, biblioteci virtuale, etc.

* **Categoria - Lucrări**
* ***Sub-categoria - 1.2 Amenajarea terenului***

În această sub-categorie sunt incluse cheltuielile efectuate la începutul lucrărilor pentru pregătirea amplasamentului și care constau în: demolări, demontări, dezafectări, defrișări, colectare, sortare și transport la depozitele autorizate al deșeurilor rezultate, sistematizări pe verticală, accesuri/ drumuri/ alei/parcări/ drenuri/rigole/canale de scurgere, ziduri de sprijin, drenaje, epuizmente (exclusiv cele aferente realizării lucrărilor pentru investiția de bază), descărcări de sarcină arheologică sau, după caz, protejare în timpul execuției obiectivului de investiții (în cazul executării unor lucrări pe amplasamente ce fac parte din Lista monumentelor istorice sau din Repertoriul arheologic național).

* ***Sub-categoria – 1.3 Cheltuieli cu amenajări pentru protecția mediului și aducerea la starea inițială***

În această sub-categorie sunt incluse cheltuieli efectuate pentru lucrări și acțiuni de protecția mediului, inclusiv pentru refacerea cadrului natural după terminarea lucrărilor: plantare de copaci, reamenajarea spațiilor verzi, lucrări/acțiuni pentru protecția mediului.

* ***Sub-categoria – 1.4 Cheltuieli pentru relocarea/protecția utilităților***

În această sub-categorie sunt incluse cheltuielile cu lucrările efectuate pe amplasamentul drumului pentru asigurarea devierii/protecției utilităților publice, cu scopul derulării lucrărilor aferente investiții, in condiții optime.

* ***Sub-categoria – 2 Cheltuieli pentru asigurarea utilităților necesare obiectivului investiții***

În această sub-categorie sunt incluse cheltuieli aferente asigurării cu utilitățile necesare funcționării obiectivului de investiție precum: alimentare cu apă, canalizare, alimentare cu gaze naturale, agent termic, energie electrică, telecomunicații, drumurile de acces care se execută pe amplasamentul obiectivului de investiție delimitat din punct de vedere juridic, ca aparținând obiectivului de investiție, precum și cheltuielile aferente racordării la rețelele de utilități.

* ***Sub-categoria – 4.1 Construcții și*** ***instalații***

Cuprinde cheltuielile aferente execuției tuturor obiectelor cuprinse în obiectivul de investiție, conform cu descrierea activităților eligibile din ghidul specific și a celorlalte condiții de eligibilitate din ghidul specific.

Cheltuielile din cadrul acestei subcategorii, sunt detaliate de proiectant in cadrul subcapitolului 4.1 - Construcții și instalațiile aferente acestora conform HG 907/2016, pe domenii/subdomenii de construcții și specialități de instalații, în funcție de tipul și specificul obiectului.

Proiectantul va delimita obiectele de construcții din cadrul obiectivului de investiții și va nominaliza cheltuielile pe fiecare obiect.

Cheltuielile aferente fiecărui obiect de construcție se regăsesc în devizul pe obiect.

* ***Sub-categoria – 4.1.2 Construcții și instalații – consolidare***

Cuprinde cheltuieli aferente lucrărilor de consolidare structurala, necesare în funcție de nivelul de expunere și vulnerabilitate la riscurile identificate.

Sunt eligibile în limita unui procent maxim **40%** din valoarea eligibilă a proiectului.

* ***Sub-categoria – 4.2 Montaj utilaje, echipamente tehnologice și funcționale***

Cuprinde cheltuielile aferente montajului utilajelor tehnologice și al utilajelor incluse în instalațiile funcționale, inclusiv rețelele aferente necesare funcționării acestora. Cheltuielile se desfășoară pe obiecte de construcție.

* ***Sub-categoria – 4.3 Utilaje, echipamente tehnologice și funcționale care necesită montaj***

Cuprinde cheltuielile pentru achiziționarea utilajelor și echipamentelor tehnologice, precum și a celor incluse în instalațiile funcționale. Cheltuielile se desfășoară pe obiecte de construcție.

* ***Sub-categoria – Cheltuieli pentru amplasarea de stații si puncte de încărcare electrica*** ***(4.3.1)***

Cuprinde cheltuieli necesare amplasării de stații/puncte de încărcare electrică la nivel de unitate școlară. Sunt considerate cheltuieli eligibile cele efectuate pentru:

a) achiziția de stații de reîncărcare a vehiculelor electrice (inclusiv aplicațiile software necesare funcționarii si panourile de informare),

b) lucrări de construcții și montaj al stațiilor de reîncărcare, inclusiv lucrările aferente branșamentului electric executate pe amplasamentul Solicitantului.

Numărul punctelor de încărcare nu poate depăși numărul mijloacelor de transport achiziționate.

Daca este cazul, in aceasta subcategorie pot fi eligibile si cheltuielile necesare realizării de parcări pentru stațiile de încărcare electrica, în același număr cu cel al punctelor de încărcare.

* ***Sub-categoria - 5.1.1. Lucrări de construcții și instalații aferente organizării de șantier***

Cuprinde cheltuieli necesare în vederea creării condițiilor de desfășurare a activității de construcții-montaj, din punct de vedere tehnologic și organizatoric. Se prevăd cheltuieli aferente realizării unor construcții provizorii sau amenajări în construcții existente, precum și cheltuieli de desființare a organizării de șantier:

-vestiare/barăci/spatii de lucru pentru personalul din șantier; platforme tehnologice/dezafectarea platformelor tehnologice; grupuri sanitare; rampe de spălare auto; depozite pentru materiale; rețele electrice de iluminat și forță; căi de acces auto; branșamente/racorduri la utilități; împrejmuiri; pichete de incendiu; cheltuieli pentru desființarea organizării de șantier, inclusiv cheltuielile necesare readucerii terenurilor ocupate la starea lor inițială, la terminarea execuției lucrărilor de investiții, cu excepția cheltuielilor aferente pct. 1.3 "Amenajări pentru protecția mediului și aducerea la starea inițială" din structura devizului general;

* ***Sub-categoria – 5.1.2 Cheltuieli conexe organizării de șantier***

Cuprinde cheltuieli necesare în vederea creării condițiilor de desfășurare a activității de construcții-montaj, din punct de vedere tehnologic și organizatoric, după cum urmează: obținerea autorizației de construire/desființare aferente lucrărilor de organizare de șantier; taxe de amplasament; închirieri semne de circulație; întreruperea temporară a rețelelor de transport sau distribuție de apă, canalizare, agent termic, energie electrică, gaze naturale, a circulației rutiere; contractele de asistență cu politia rutieră; contracte temporare cu furnizorul de energie electrică, cu furnizorul de apă și cu unități de salubrizare; taxe depozit ecologic; taxe locale; chirii pentru ocuparea temporară a domeniului public; costul energiei electrice și al apei consumate în incinta organizării de șantier pe durata de execuție a lucrărilor;

* ***Sub-categoria – 5.3 Cheltuieli diverse și neprevăzute***

Cheltuieli diverse și neprevăzute sunt considerate eligibile dacă sunt detaliate corespunzător prin documente justificative și in procent de **10%** din valoarea eligibilă cumulativă a cheltuielilor cuprinse la sub-categoriile – **1.2** Amenajarea terenului, **1.3** Amenajări pentru protecția mediului și aducerea la starea inițială, **1.4** Cheltuieli pentru relocarea/protecția utilităților, **2** Cheltuieli pentru asigurarea utilităților necesare obiectivului de investiții, **4.1** Construcții și instalații, **4.1.2**Construcții și instalații – consolidare, **4.2** Montaj utilaje, echipamente tehnologice și funcționale, **4.3** Utilaje, echipamente tehnologice și funcționale care necesită montaj, Cheltuieli pentru amplasarea de stații si puncte de încărcare electrica ***(4.3.1),*** **4.4** Cheltuieli pentru achiziția de utilaje, echipamente tehnologice și funcționale care nu necesită montaj și echipamente de transport, **4.5** Dotări, **4.6** Active necorporale, din Bugetul proiectului.

Cheltuielile diverse și neprevăzute vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției.

* **Categoria - Echipamente/Dotări/Active Corporale**
* ***Sub-categoria - 1.1 Obținerea terenului***

Cuprinde cheltuielile efectuate pentru cumpărarea de terenuri în conformitate cu prevederile din Hotărârea Guvernului nr. 873/2022, ART. 6

Cheltuielile efectuate pentru cumpărarea de terenuri/ exproprieri sunt eligibile în limita a **10%** din valoarea totala eligibila a proiectului in conformitate cu prevederile art. 64 alin. (1) lit. (b) din Regulamentul (UE) 2021/1.060.

Valoarea terenurilor achiziționate, se va stabili pe baza evaluării efectuate de un evaluator, independent de beneficiarul operațiunii și autorizat, potrivit prevederilor [Ordonanței Guvernului nr. 24/2011](https://legislatie.just.ro/Public/DetaliiDocumentAfis/150199) privind unele măsuri în domeniul evaluării bunurilor, aprobată cu modificări prin [Legea nr. 99/2013](https://legislatie.just.ro/Public/DetaliiDocumentAfis/147003), cu modificările și completările ulterioare, care să confirme că prețul acestuia nu excedează valoarea de piață, luând în calcul caracteristicile tehnice ale imobilului.

Costul de achiziție al imobilelor deja construite nu sunt eligibile în cadrul acestui apel.

* ***Sub-categoria – 4.4 Cheltuieli pentru achiziția de utilaje, echipamente tehnologice și funcționale care nu necesită montaj și echipamente de transport***

Cuprinde cheltuielile pentru achiziționarea utilajelor și echipamentelor care nu necesită montaj. Cheltuielile se desfășoară pe obiecte de construcție.

Cuprinde cheltuieli pentru achiziționarea **mijloacelor de transport școlar electrice**, (echipate pentru transportul elevilor cu dizabilități locomotorii), destinate transportului elevilor domiciliați în localitățile rurale din zonele limitrofe comunelor/orașelor/municipiilor, precum și din zonele rurale izolate, periferice.

* ***Sub-categoria – 4.5 Dotări***

In această sub-categorie sunt incluse cheltuielile pentru procurarea de bunuri care intră în categoria mijloacelor fixe sau obiectelor de inventar, precum: materiale didactice, mobilier, dotări cu mijloace tehnice de apărare împotriva incendiilor, dotări de uz gospodăresc, dotări privind protecția muncii. Cheltuielile se desfășoară pe obiecte de construcție

După caz, in acesta subcategorie se pot cuprinde si cheltuielile necesare realizării acțiunilor pentru digitalizarea unităților.

* **Categoria - Cheltuieli cu active necorporale**
* ***Sub-categoria – 4.6 Active necorporale***

Aceste cheltuieli sunt incluse în devizul general al proiectului la linia **4.6. Active necorporale.** Sunt incluse cheltuieli aferente activelor necorporale necesare proiectului aferente activităților eligibile menționate în secțiunea 5.2.2 Activități eligibile din ghidul specific.

După caz, in acesta subcategorie se pot cuprinde si cheltuielile necesare realizării acțiunilor pentru digitalizarea unităților.

* **Categoria – Rezerva de implementare**
* ***Sub-categoria - 7.2. Cheltuieli pentru constituirea rezervei de implementare pentru ajustarea de preţ***

Aceste cheltuieli sunt incluse în devizul general al proiectului la linia 7.2. Cheltuieli pentru constituirea rezervei de implementare pentru ajustarea de preţ. Subcategoria curinde cheltuieli aferente ajustarilor de pret conform contractelor incheiate cu furnizorii si conform legislației naționale in vigoare.

**Costuri indirecte:**

**Categoria - Cheltuieli sub forma de rate forfetare**

* ***Sub- categoria – Cheltuieli indirecte conform art. 54 lit. a RDC 1060/2021***

În această subcategorie sunt eligibile cheltuieli indirecte, in procent de maximum **7%** (in conformitate cu art. 54 lit. (a) din Regulamentul UE 2021/1060) **din valoarea cheltuielilor directe eligibile.**

În cadrul cheltuielilor indirecte se pot cuprind următoarele categorii de cheltuieli fără a se limita, enumerarea fiind exemplificativă:

* activitățile de informare si publicitate (inclusiv masurile obligatorii de informare si publicitate prevăzute in contractul de finanțare – in conformitate cu Manualul de Identitate Vizuala 2021-2027) (**5.4**),
* serviciile de consultanță pentru elaborarea documentației de finanțare si serviciile de consultanță în domeniul managementului proiectului (**3.7.1**)
* serviciile de audit financiar (**3.7.2**)
* serviciile de consultanta privind organizarea procedurilor de achiziție (serviciile de consultanță/asistentă juridică în scopul întocmirii documentației de atribuire și/sau organizării si derulării procedurilor de atribuire a contractelor de achiziție publică)(**3.6**)
* studiile geotehnice, geologice, hidrologice, hidrogeotehnice, fotogrammetrice, topografice, de stabilitate ale terenului pe care se amplasează obiectivul de investiție, raport privind impactul asupra mediului, studii de specialitate necesare în funcție de specificul investiției: studii de trafic și studii de circulație, etc (**3.1**)
* documentațiile suport și obținere avize, acorduri, autorizații (**3.2**)
* expertizarea tehnică a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică (**3.3**)
* Certificarea performanței energetice și auditul energetic al clădirilor (**3.4**)
* Proiectarea: tema de proiectare, studiu de prefezabilitate, studiu de fezabilitate/documentație de avizare a lucrărilor de intervenții și deviz general, documentațiile tehnice necesare în vederea obținerii avizelor/acordurilor/autorizațiilor, verificarea tehnică de calitate a proiectului tehnic și a detaliilor de execuție, proiect tehnic și detalii de execuție (**3.5**)
* asistență tehnică din partea proiectantului (**3.8.1**)
* asistenta tehnica din partea diriginților de șantier (**3.8.2**)
* cheltuielile pentru comisioane, cote, taxe (**5.2)**
* etc.